
Praefatio. 


Urnarum Etruscarum ornamentis caelatis viri docti non 
propter artem in iis exhibitam — vilissima enim tertii et 
secundi a. Chr. n. saeculi est — sed propter fabularum quae 
in iis depinguntur varietatem studere solent. Sed si totum 
corpus urnarum ab Henrico Brunn Gustavoque Koerte summa 
cum accuratione et diligentia tribus voluminibus?) editum in- 
tentis oculis contemplaverimus, etiam opifices tam parvi ingenii 
quamquam figurarum dispositionibus à Graecis sibi traditis 
magis quam ab ipsis inventis utebantur, tamen viam atque 
rationem aliquam artis secutos esse non negabimus: primum 
quod quam maxime congruentiae sive — ut potius cum 
Plinio?) nomine Graeco utamur --- συμμετρίᾳ studebant, tum 
quod interdum unam eandemque dispositionem figurarum ad 
varias fabulas inlustrandas adhibuerunt. 

Quae si in monumentis interpretandis neglegimus, peri- 
eulum est, ne perperam de iis iudicemus. Hanc ob rem de 
urnis Etruscis pauca disserere nobis in animo est, primum ut 
quantum congruentia valuerit ut in arte Graeca, ita in arte 
Etrusea exemplis probemus; tum ut ostendamus nonnunquam 
in urnis figuras aliquot nulla alia causa quam ut congruentiae 
ratio haberetur vel contra sensum iteratas esse, denique ut 
exponamus quo modo dispositiones figurarum quas artifices ad 
certas fabulas inlustrandas invenerant ab Etruscis depromptae 
et vel consilio vel errore ad aliam fabulam translatae sint. 


1) Quibus accessit his ipsis diebus pars quarta prioribus valore aequa. 
?) Plin. Nat. Hist. 84, 65: non habet Latinum nomen συμμετρία. 


Pu 


ra 


δ 1: in figuris ornamentorum instar positis apud 

artifices antiquos quam late patuerit nemo est qui nesciat. 
Quae primum invenitur ubi duae eiusdem speciei figurae 
ἀντιϑετικῶς, ut dicere solemus, inter se opponuntur; id quod 
quantopere iam Aegyptiis, Babyloniis, Mycenaeis quos dicimus 
in deliciis fuerit post Jollesii egregiam dissertationem!) denuo 
exponere supervacaneum est. Satis habeo ex artis Graecae 
monumentis exempla pauca adferre aut rectius legentibus in 
memoriam reducere. Ita in vasis Ionicis, quae partim Berolini 
partim Parisiis adservantur, sphinges,?) aves capitibus humanis 
praeditas,?) leones,4) pardos,*) gallos,9) cervos") capitibus aut 
elatis et spectantibus adversis aut obliquis et demissis utrim- 
que ornamenti alicuius positos videmus. Ac ne aliarum offi- 
cinarum exempla desint, in pyxide Corinthia Dodwelliana$) 
duae sphinges circa anserem, in patella aliqua Corinthia?) duo 
equi dimidiati cirea circulum rosaceum, in amphora Chaleidica 
Herbipolitana!?) duo equites circa ornamentum palmatum, 
in Ergotimi et Clitiae crateris Attici fascia infima!) hinc 
sphinges, illine gryphes cirea ornamentum elegantissime com- 
positum disposita sunt. Quid quod ne ἃ scalptura quidem 


7) Jolles, Die antithetische Gruppe, Archáol. Jahrb., Vol. XIX, 1904, 
p. 21 sqq. 

3) Furtwàngler, Kat. d. Berl. Vasens. n. 1688, Pottier V. d. L. E 728. 

8) Pottier E 694. 

^) Pottier E 745, 746, 148. 

5) Furtwüngler 1708. 

$) Pottier E 810. 

7) Pottier E 677. 

5) Münchener Vasens. I, p. 26, fg. 37. 

*) Münchener Vasens. I, p. 31, fg. 46. 

1) Buschor, Griech. Vasenmalerei, p. 97, fg. 70. 

MH) Furtwángler- Reichold I, tb. 3, fg. 1 et 2. 

hane disponendi consuetudinem alienam fuisse sphinges in 
templi Assii epistyliot) ἀντιϑετικῶς sibi oppositae testes sunt. 

Interdum animalium figurae ita dispositae uno tantum 
capite praeditae sunt.2) Sed huic conformationi praeter con- 
gruentiae studium aliud quid subesse videtur. Nimirum hoc 
peculiare habet Graecorum ars antiquissima, ut corporum 
latera omnia exprimere velit, non ea tantum quae uno aspectu 
comprendi possunt. Hine nata est ea statuarum conformatio, 
cui frontalitatis nomen Lange?) dedit. Quam vel in sup- 
pellectili observare possumus. Velut dum sella obliqua effin- 
gitur, fastigium reclinatorii adversum apparet, ut in ana- 
glypho celeberrimo Spartano.*) Itaque eas, de quibus agimus, 
figuras neque duas bestias uno capite comprehensas neque 
bicorporem aliquam bestiam esse arbitror, sed unam totam 
bestiam, cuius duo latera expressa sunt, tamquam corporis 
seissi ambo dimidia explicata. 

Atque vasorum pictores vel eo processerunt, ut etiam 
totam figurarum seriem animalibus ἀγτιϑετιχῶς dispositis 
cingerent. Id quod iam a Clitia in celeberrimo cratere fac- 
tum esse videmus, cuius in labro sphinges duae venationis 
Calydoniae imaginem, interposito ornamento quodam, circum- 
dant.) Maxime huie consuetudini Pamphaeus in ealieibus 
suis rubris figuris pictis indulget, dum aut figuras aut ansas 
equis alatis circumdat.9) Archetypum hoc est consuetudinis 
ilius angulos duabus figuris inter se simillimis explendi, quam 
in urnis Etruscis et sarcophagis Romanis invenimus. Atque 
de urnis Etruscis postea disseremus; e sarcophagis Romanis 
haec exempla adferre satis habeo: in sarcophagis e Graecia 
provenientibus Caryatides poni solent e. 9. in III 144, II 69 
aut hermae II 690. In Romanis autem sarcophagis Horas et 


1) Clarke, Papers of the archaeol. Inst. of America, Boston 1882, tb. 16. 

?) E. g. sphinx in vasculo Chisiano. Buschor, 1.1. Abb. 37, Ant. 
Denkm. II, tb. 45. 

?) Julius Lange, Der Mensch in der áülteren griechischen Kunst, ed. 
Furtwàngler, p. 12. 

^) Furtwaüngler, Collection Sabouroff I, pl. 1. 

*) Furtwángler-Reichhold I, tb. 13. 

6) Panofka, Der Vasenbildner Pamphaios, Berl. Abh. 1848, p. 217 $qq., 
tb. 2. 3. 


o 


Amores hoe munere fungi spectamus, Horas III 180 et 182,2, 
Amores III 1, 24. 35. 55.1) 

Tum congruentiae studium in ansis latioribus, quales 
erateris antiquioribus propriae sunt, observatur. Ita crater 
Corinthius, in quo Amphiarai profectio depicta est, in utraque 
ansa Furiam?) exhibet. Atque hic quidem duas Furias diversas 
expressas esse cogitari potest. Sed aliter res sese habet in 
ansis craterae a Clitia pictae, quae in tres areas divisae 
sunt. Nam ibi eaedem figurae iterantur, ita tamen ut leviter 
varientur. Ima in area Aiacem Achillis corpus tollentem, 
in media Dianam alatam utraque manu bestiam tenentem 
conspicimus; sed in summa daemon alatus delineatus est, a 
furia sexu tantum diversus. Errant, qui de duobus daemonibus 
hic cogitant, quos Phobon et Deimon esse volunt;?) immo 
unius Phobi figura iterata est. Quid quod ne Phidias quidem 
ab hoc procedendi modo se abstinuit, dum Iovis Olympii 
sellae braechiolis Sphingas duas subicit;^) nam hie unam illam 
Sphinga Boeotam eum exprimere voluisse, inde apparet quod 
utramque Thebanum aliquem rapientem effinxit.^ Quod vero 
in zophoro Parthenonis pompa Panathenaica iterata est, id 
non tam congruentiae gratia, sed ea ratione factum esse puto, 
ut contemplatores, sive meridionale sive septentrionale templi 
latus praeteribant, integram et perfectam pompae atque tamen 
unius tantum pompae imaginem oculis perciperent. 

Paullo aliter de imaginibus quibusdam iudicandum est, 
quae eiusdem divinitatis simulacrum iteratum continent. Ita 
duplicem Cybelen habemus inm anaglypho Attico quod Conze 
edidit et explanavit,*) duplicem Minervam in alio anaglypho 
Attico a Mylona publici iuris facto, Pana duplicem in 


1) Vide de hae re W. Altmann, Architektur und Ornamentik der an- 
tiken Sarkophage, p. 88 sqq. 

?) Furtwángler, Berliner Vasens. 1655; Robert, Annali 1874, tb. NO; 
F.-R., tb. 122. 

3) e.g. Amelung, Führer von Florenz, p. 228. 

4) Pausanias V 11,2 τῶν ποδῶν δὲ éxctéoo τῶν ἔμπροσϑεν παῖδές 
τε ἐπίκεινται Θηβαίων ὑπὸ σφιγγῶν ἡρπασμένοι χαὶ ὑπὸ τὰς σφίγγας κτλ. 

ὅ) Ephemeris archaeol. (Gerh.) 88, p. 8 544., tb. 2, 1. 

8) Ἐφημερὶς ἀρχαιολογικὴ 1890, p.isqq. Hoc ad explicandum ana- 
glyphum Mylonas in tabula quam addidit inter cetera monumenta quae 
Minervam iteratam exprimunt adfert etiam anaglyphum fictile Berolini 

anaglyphis duobus, de quibus H. Schrader in commentariolo 
suo: Die Ausgrabungen am Westabhang der Akropolis, Athen. 
Mitt. XXI (1896), p. 275 sqq., tb. 8 egit. Hie enim aliud sub- 
esse quam econgruentiae studium primo obtutu adparet. Nempe 
menti religiosae maiestas divina una sola persona non satis 
exprimi videbatur. Ita factum est, ut Chaeroneae pro una 
Diana plures Dianae,!) Troezene pro una 'Themide plures 
Themides adorarentur,?) ut ex una llithyia plures fierent, ut 
Ceres Eleusinia in duas personas divinas, matrem et filiam se 
finderet.5)) Etiam Hermae bieipites, Hecate triformis quodam 
modo hue faciunt. 

Contra, quamquam rarissime, artifices Graeci vel eo pro- 
gressi sunt, ut etiam in rebus mythicis depingendis deae ali- 
cuius figuram duplicarent. In vasculo figuris nigris ornato, 
quod gigantomachiam exhibet, bis dea galeata adversarium 
hasta adgrediens delineata est.*) Et cum hie quidem dubitari 
possit, num altera dea Iuno nominanda 510,5) nullum dubium 
relinquitur in vasculo, quo Hercules Olympum ingrediens ex- 
primitur; ibi enim altera Minerva heroa antecedit, altera 
sequitur.) Itaque etiam in gigantomachia Minervam iteratam 
esse eo verisimilius est, quod in ealice nigris figuris ornato") 
Minerva in dian τος vel quinquies repetitur. 

Congruentiae vero rursus studium est, quod artifices 
impellit, ut figuras sibi contra respondentes quam maxime 


adservatum et ab Eduardo Gerhard in ephemeride sua IV, tb. 37 publici 
iuris factum, in quo raptus Palladii Troiani expressus est. Sed quod et 
in hoc monumento et in calice Hieronis (Mom. d. I. VII 21) Diomedes et 
Ulixes singula Palladia portant, id non ad divinitatis duplicationem sed 
ad mythi huius formam litteris non traditam referendum est. Nam cum 
Arctinus narrasset, Dardanum Palladii imitationes quasdam fabricandas 
curasse, ne rapturus sciret quod genuinum esset, Athenienses, ut videtur, 
quippe qui se ipsos Palladium genuinum in curia, quae ἐπὶ Παλλαδίῳ 
vocabatur, possidere contenderent, Ulixem genuinum Palladium, Diomedem 
unam ex falsis adprehendisse adfirmabant. 

1) Preller- Robert, Griech. Mythol. I, p. 819 sqq., n. 5. 

2) Pausanias II 81, 5; P.- R. 1.1. 477, n. 1. 

8) Wilamowitz, Griech. Tragg. II 2129 sqq., 228; Robert, Oidipus I 45. 

4) ÉL. ceram. I 90, Ἐφ. ἀρχ. 1890 παρενϑ. niv. 5. | 

5) Cf. e. 8. Mon. d. Inst. VI/VII, tb. 78 ubi Iunonem galeatam lies 

9) "Eg. ἀρχ. 1890 παρενϑ. niv. 8. 

1 Bull. d. Inst. 1879, p. 239. 

adaequarent. lta iam in fibula quadam geometrica, in qua 
Herculis cum hydra Lernaea pugna reddita est,!) ut hydrae 
capita congruenter posita incisa sunt, ita Iolaus Herculi vultu 
gestu habitu statu simillimus non torri collorum vulnera adurit, 
sed et ipse gladio capita caedit.?) 

Deinde in Niecosthenis vascularii cratere figuris nigris 
ornato, in quo Gigantomachia depicta est,?) Gigas ille qui 
lovis adversarius est ut ipse Iuppiter in curru stat quam- 
quam currus a Gigantibus ceteroquin prorsus alieni sunt. Sed 
Nieosthenes congruentiae causa hane sibi sumpsit licentiam.4) 

Tum in calice rubris figuris ornato qui Florentiae ad- 
servatur, "Thesei athla redduntur.?) Unius lateris medium 
locum mors Scironis occupat, dextra a parte 'Theseum et 
Proerustem, sinistra 'Theseum et Sinim conspicimus.  Utro- 
bique Theseus non solum eodem statu habitu gestu vestitu 
depietus est, sed etiam malleum gerit qui ut Proerustis 
fabulae proprius est, ita Sinis fabulae minime convenit. 
Huius quoque licentiae causa studium congruentiae est. 

Denique, ne inferioris aetatis exemplum desit, in ana- 
glypho Smyrnaeo, in quo Neptuni et Minervae de possessione 
Athenarum certamen conspicitur,9) ab utraque parte saneta 
deae olea, scilicet congruentiae causa iterata, expressa est. 

Haec autem omnia praelusimus, ut ostenderemus, con- 
eruentiae studium, cuius in arte Etrusca maximas partes 
esse demonstratura sum, etiam in arte Graeca observari 
posse, sed Graecos artifices certis semper finibus iisque satis 
angustis se continere atque modeste hac libertate uti. 

Iam ad Etruscos transgressura priusquam de urnis ipsis 
verba faciam, de nonnullis alius generis monumentis agam, in 
quibus idem congruentiae studium obvium est. Ita in can- 


7) Americ. Journ. of Archaeol. 1911, p. 3, fg. 3. 

?) Quod praeterea etiam in aryballo Vratislaviensi artis Corinthiae 
observatur, Mon. d. Inst. III 46; O. Rofísbach, Breslauer Antiken, p. 2. 

3) Wiener Vorlegebl. 1890/91, tb. 6, 1— 6. 

Ὁ) Etiam in hydria aliqua, quam Gerhard A. V. tb. 94 publici iuris 
fecit, currus Gigantis currui Minervae oppositus est. 

5) Mus. ital. III tav. 3, cf. Milani ibid. p. 280sqq. Amelung, Führer 
von Florenz, p. 230. 

$) Robert, Athen. Mitt. 1882, tb. 1. 2. 

tharo Etrusco figuris nigris ornato, qui Berolini exstat,!) 
pugnantium par a duobus adulescentibus circumdatum est, 
quorum uterque equum alatum coercet. Cum alati sint, hi 
equi pugnatorum esse non possunt. Immo eodem munere 
funguntur atque equi alati Pamphaei (vide supra p. 3). 

Tum in speculi alicuius operculo,2) ut in anaglypho illo 
Attico, duae Minervae caelatae sunt, sedentes tamen et sibi 
oppositae, ita ut una dextrorsum, altera sinistrorsum versa 
sit, una sinistra, altera dextra manu hastam teneat, scutum 
unius ad laevam, alterius ad dextram positum sit, ceteroquin 
inter se habitu statu ornatu simillimae, ut unam alterius 
speculum esse dicas. Atque huic quidem imagini religiosi 
aliquid subesse vix crediderim; immo congruentiae tantum 
gratia deam duplicatam esse puto atque rectissime hae de 
quaestione iudieavisse Gustavum Koerte.?) Similiter duae 
Minervae sedentes in alio speculo incisae sunt V 7,1, sed 
habitu aliquantum diverso; nam una tantum hastam et scutum 
gerit, in alterius bracchio noctua insidet; sed quod maxime 
notatu dignum est, artifex eo audaciae procedit, ut has duas 
eiusdem deae imagines inter se conloquentes faciat. Eodem 
modo in alio speculo duo Mercurii, quorum unus tantum caduceo 
praeditus est, sermonem inter se conferunt (V 8,1) itemque 
in speculo tertio (V 30,1) duae feminae alatae, quas Lasas 
iure Koerte nominat, una sceptro altera capsula insignis. 
His adde specula duo, in quibus duo adulescentuli nudi, scuto 
praediti, unus eorum alatus, eodem statu et habitu, con- 
locuntur (Gerhardt III 254, 2; Koerte V, tb. 128, 1), quibus 
simile est tertium, ubi unus eorum chlamyde, alter pallio 
vestitus est (tb. 129, 1), denique speculum in quo mulier 
alata et sceptro praedita contra iuvenem armatum posita 
est (tb. 134, 2). Rectissime de his imaginibus G. Koerte ita 
iudicat, ut in iis figuras ornamentorum munere fungi dicat 
(p. 178). 

Sed quantum omnino in his speculis congruentiae studium 
valuerit, unicuique qui quinque volumina corporis pervolverit, 


1) Furtwángler, Berliner Vasens., n. 2158. 
?) Gerhard, Etrusk. Spiegel IIT, tb. 241. 
?) Etrusk. Spiegel V, p. 13. 

ultro apparebit. Cum exempla fere innumerabilia sint, ex 
volumine Koertiano gravissima quaedam adferre satis erit. 
Adspieias, quaeso, speculum illud in quo mulieres duae nudae 
bracchia in labro intingunt (tb. 153). Nonne dispositio unice 
in congruentia nititur, nonne ornamenti instar est?  Sae- 
pissime vero figura centralis a duabus figuris habitu statuque 
inter se simillimis cingitur. Ita invenimus Mercurium inter 
duos armatos (tb. 9,2), Venerem modo inter duos Amores 
(tb. 12), modo inter duas Lasas (tb. 17), Herculem inter duas 
Lasas (tb. 64), iuvenem duas Lasas complexum (tb. 30, 2), 
Bacchum a duabus puellis permulsum (tb. 47), duas saltatrices 
inter quas tibicina interposita est (tb. 48), iuvenem inter 
Castores (tb. 81, 2), Castores Helenae utrimque adstantes, 1) 
quae aut et ipsa stat (tb. 79. 81, 1) aut in gremio Ledae sedet 
(tb. 82) aut in gremio Tyndarei, cui perperam Laomedontis 
nomen adseriptum est (tb. 78). Egregium absolutae congru- 
entiae exemplum speculum praebet, in quo mulierem con- 
spieimus quae a quattuor ancillis comitur (tb. 22). Ipsa domina 
dextrorsum versa medium tenet; infra eam Amorem vides 
cemmulam ex arcula promentem et offerentem. Una ex an- 
cilis, quae prope dominam adstat, ponendis capillis operam - 
dat; reliquae duae ab utraque parte adsident, ornandi adpa- 
ratus manibus tenentes. His omnibus in exemplis figurae 
sibi respondentes eiusdem generis sunt, saepissime autem 
personae diversae ita sibi adsimilantur, ut nulla fere inter 
eas intercedat differentia. In speculo qui Minervam nas- 
centem exprimit (tb. 6) duae mulieres alatae, inter se si- 
millimae, obstetricum munere funguntur, ut pro llithyis eas 
habeas, sed uni Θαγω, alteri EOau$va nomen adscriptum est. 
Tum videmus Adonin inter duas mulieres sedentes adstantem 
(tb. 28); mulieres habitu simillimae sunt, nisi quod una dis- 
cerniculum, altera coronam tenet; huic Evan, illi Mean nomen 
aseriptum est; Veneris ministras eas esse recte dicit Koerte 
(p. 36). In alio speculo (tb. 62) Minerva inter duos iuvenes 
statu habituque simillimos interposita est; uterque humerum 
deae manu adprehendit; eo tamen differunt quod unus corona 


1) De alis exemplis, quae in voluminibus prioribus publici iuris facta 
sunt, v. Koerte, p. 108. 

et lauro, alter clave et pelle leonina insignis est; itaque hic 
Apollo, ille Hercules est; id quod nomina adscripta confirmant. 
Eaedem tres figurae in alio speculo (tb. 63,2) expressae esse 
videntur, ubi tamen Koerte pro Apolline de Iolao cogitat;!) 
at non hastam, sed laurum ea figura tenere videtur. Utut 
haee res sese habet, status duorum deorum a priore speculo 
diversus est; nam uterque pedem in urna humi iacente ponit 
atque elatis digitis disputare videtur. Eundem standi modum 
in duobus iuvenibus alius speculi invenimus (tb. 85), neque 
habitus eorum similitudo eo minuitur quod unus eorum sedet. 
Inter eos adspiciuntur Minerva et virgo nuda, eui Cassandrae 
nomen adscriptum est; e iuvenibus unus pileum gerit, huie 
Ulixis nomen, alteri Diomedis adscriptum est.  Koerte hoc 
speculum cum iis composuit, quae Helenam inter Castores 
exhibent.?) Atque ut concedendum est figurarum dispositionem 
ab illis pendere, ita non est cur negemus, artificem de Palladii 
raptu cogitasse et Cassandram heroibus illis Palladium rapturis 
intervenientem expressisse,?) pro Palladio vero ipsam Minervam 
adesse voluisse. "Tum in speculo quod Idam et Apollinem de 
Marpessa, quae medium locum tenet, certantes exhibet (tb. 11, 1) 
duo aemuli statu gestuque simillimi eo tantum inter se differunt, 
quod unus arcum, alter laurum gerit; non minus inter se similes 
in altero eiusdem argumenti speculo sunt (tb. 11, 2), nisi quod 
unus à pectore alter ἃ tergo conspicitur. 

His addo exempla, in quibus figurae sibi respondentes 
aetate diversae sunt. In uno (tb. 119) Achilles contra Hec- 
torem adstat. Habitus status arma eorum paene eadem sunt, 
sed Hector barbatus, Achilles imberbis est. Medium inter 
eos locum tenet senex, cui Telamonis nomen adscriptum est, 
aperto errore, cum Priamus esse debeat. Nam ei qui hanc 
imaginem invenit procul dubio Iliadis versus X 248 566. in 
mentem venerant, ubi Achilles et Hector ante certamen 
sermonem conferunt; quod vero Priamum, qui in lliade de 
muro eos speculatur, non solum inter eos interposuit, sed 
etiam cum Achille conloquentem repraesentavit, facit id ea 


Y) V, p. 80. 

?) p. 102 (v. supra p. 8). 

3) Confer picturam Pompeianam, Scavi di Pompei II, tb. 11; Sogliano, 
pitt. mur. Camp. 560. 

licentia quae artificibus semper concessa erat. Similiter in 
duobus aliis speculis (tb. 135) duorum armatorum sibi respon- 
dentium tertium armatum cingentium alter imberbis, armatus 
alter est. Atque idem hic fit, quod iam semel observavimus, 
quamquam unus stat alter sedet, tamen habitus similitudo 
maxima est. Barbatus et imberbis etiam in eo speculo aecu- 
ratissime sibi respondent, quod Koertius quamquam non certo, 
sed sagacissime ita explicat,!) ut Cassandram equum ligneum 
igni tradendum esse monentem ibi expressam esse arbitretur 
(tb. 125); neque minus in eo speculo, ubi Penthesileam mori- 
entem ab imberbi et barbato simillimis inter se sustineri 
videmus (tb. 113), id observari potest. Rursus manifesto errore 
his viris Ulixis et Diomedis nomina adscripta sunt, rectissi- 
meque Koerte monet?) hie Dolonis comprehensionem cum Pen- 
thesileae morte confundi. Non aetate, sed sexu diversae sunt 
figurae sibi respondentes in speculo aliquo (tb. 83, 2), ubi mulier 
et iuvenis habitu gestuque simillimi ex adverso sedentes inter 
se conlocuntur, tertio luvene armato interposito. Et cum is 
qui sedet iuvenis pileatus esse videatur, Koerte de Castoribus 
cum Helena aut Leda dubitanter cogitavit.?) Cui explieationi 
vestitus differentia repugnare videtur; nam alter iuvenum 
palliatus et soccatus, alter chlamydatus et calceatus est, hic 
armis caret, ille lanceas et gladium gerit. Itaque Iovis gemini 
vix esse possunt. 

Neque raro fit, ut congruentiae gratia figura aliqua eo 
habitu delineetur qui rei depictae minime conveniat; in speculo 
aliquo, quod Perseum Medusam occidentem exhibet (tb. 67), 
Minerva tranquillissimo habitu adsidet, cum adstare eam ex- 
spectaveris. Sed Medusae respondere debet, quae ab altera 
parte sedens et dormiens conspicitur. Eodem modo in alio 
speeulo (tb. 56), dum Hercules Amazona impugnat, Iolaus 
tranquille adsidet, ut Amazoni in genua procumbenti respon- 
deat. Denique eodem congruentiae studio vel figurae adduntur, 
quae non solum a mytho alienae sunt, sed ne certo quidem 
nomine designari possunt. In speculo aliquo (tb. 71) Perseo 
sedenti adstat Mercurius, ab altera vero parte iuvenis aliquis 


!) p. 161 sqq. ?) p. 151/52 sq. 
8) 5.101. m 

non nominandus, Mercurio statu et habitu simillimus, additus 
est. In alio speculo (tb. 70) Perseus Andromedae Medusae 
capitis imaginem in rivo, quem indicare artifex socordia 
neglexit, ostendit; Andromedae respondet a parte sinistra 
mulier quaedam alata, cui, etiamsi, ut Koertio videtur,!) Lasa 
est, tamen locus hie non est. Quid quod vel eae res, quae 
ad supellectilem pertinent, congruentiae causa iterantur. Id 
quod factum est in tribus speculis quae Tyro cum filis ex- 
hibent (Gerhard 351,1. 2. 3.2) Nemo nescit hanc puellam 
geminos quos Neptuno peperit uno solo alveolo exposuisse.?) 
Itaque in duobus aliis speculis (Gerhard 170, Koerte 89) 
Pelias hunc alveolum tenet. At in illis tribus de quibus 
modo dixi speculis et Pelias et Neleus singulos alveolos 
tenent. 

Exempla facile augeri possunt. Sed ea quae attuli suf- 
ficere puto ad firmum fundamentum struendum, a quo profecti 
nunc demum ad urnas nos convertamus. Atque primum, ut 
iam antea promisi, breviter de figuris respondentibus quae 
angulos occupant ornamenti instar atque a ceteris figuris in 
interpretando seiungendae sunt, disputabo.*)  Saepissime eo 
munere Furiae utpote daemones infernae funguntur, alatae, 
facibus aut gladiis praeditae, vide urnas I 74, 1. 2; 83,17; 
II 11, 2; 17,1; 19,1; 81, 3; 82, 2; 83, 4:5; δύ, TN 
Victoriae pro Furiis extant in urna II 69,6, Atlantes in 

') p. 89. 

22) Vide de hac quaestione dissertationem Caroli Robert nuper editam 
(Herm. LI 1916, p. 278 sqq.). 

3) Idem de Romulo et Remo narrari nemo est qui nesciat. "Theo- 
critus 29 Herculem et Iphiclem in eodem scuto dormitare faeit. Geminos 
quosdam divinos Boeotos de quibus sagaciter egit F. Marx (Ath. Mitt. X 
1885, p. 81 5ᾳᾳ., v. tab. IV) eodem modo in uno lectulo iacentes exprimunt 
figuli. Quos Peliam et Neleum nominarem, nisi fasciis involuti essent; 
contra mulier dextro bracchio geminos sustinens, quam Marxius l.c. p. 91 
adumbrandam curavit, perbene Tyro esse potest. Itaque Herbigio, viro 
clarissimo, qui Herm. LI 1916, p.487, n.2 Peliam et Neleum duobus 
alveolis expositos esse posse dicit, adstipulari non possum. 

4) Cuius rei in quarto urnarum volumine, quod cum hanc dissertationem 
iam conscripsissem his diebus prodiit, accedunt exempla haec: Furiae tb. V 8, 
XLVII 5, LXXIII 9, CXV 2, CXVII 7; Atlantes tb. XLVII 6, LXV 7; Panes 
tb. XXXIVa; Daemones taraxippi tb. LXXI 5. 6; tropaea tb. CXIX 1; sa- 
tellites tb. VIII 1; morientes tb. XIII 6, XIV 7; delphini tb. XXIV 1. 

urna II 59, 7. 70,8, Satyri qui feminas raptas bracchiis tenent 
189,3; dearum seminudarum statuae IL 18,8. "Tum vero etiam 
figurae, quae cum fabula repraesentata quodam modo utpote 
secundariae connexae sunt, sibi respondentes in angulis po- 
nuntur; ut Paridis fratres I 11, 24, satellites duo in urna quae 
Orestis matricidium continet I 75,3 et in urna quae ad Telephi 
fabulam spectat I 27,9, in duabus quae Eteoclis et Polynicis 
caedem mutuam exprimunt II 12,4. 16,4, in urnis incerti 
argumenti 118, 1. 2; duo morientes in urna, ubi Troili mors 
repraesentatur I 50,6; ternae ab utraque parte sibi respondent 
fipurae in urna quae Caci fabulam inlustrat II 119, 1.1) 

Id quoque fit ut eiusmodi figurae, centauri maxime, non 
in angulis conlocentur, sed fere totam urnae faciem orna- 
mentorum instar expleant. Centauros barbatos mulieres semi- 
nudas secum auferentes motu habituque inter se simillimos in 
urna Volaterrana II 65,7 conspicimus. Quod vero sub eorum 
ventribus amphorae paene ingentis magnitudinis additae sunt, 
indieio est artificem centauromachiam in Pirithoi epulis nupti- 
alibus exortam in animo habuisse. Itaque Gustavo Koerte 
adstipulari non possum, qui iuvenem in medio sedentem et 
eladium strictum tenentem, fastigii Olympiaci memor, pro 
Apolline habet.? Immo propter gladium?) Pirithoum eum 
esse puto. In alia urna (64, 6) pro Pirithoo caput leoninum 
aquam in labrum eieiens in medio conlocatum est; centauri 
imberbes sunt et palmas longas manu tenent. Cum in duabus 
his urnis centauri in utramque partem diffugiant, in tertia 
(64, 4) sibi adversi sunt. Uterque una manu saxum tenet, 
altera capitis Gorgonei in medio conlocati alam adprehendit; 
mulieres raptae desunt. Etiam in urna quarta (64, 5) caput 
Gorgonis medium locum tenet; centauri vero non sibi adversi 
sunt, sed ambo dextrorsum currunt; pro saxo conum dextra 
tenent.4) 


!) De hae urna vide C. Robert, Cacus auf etruskischen Urnen. Fest- 
schrift für Blümner, p. 75 sqq. Cf. infra p. 37 ss. 

?) p. 159. 

3) Robert, Kentaurenkampf, p. 10 et 12. 

^) Idem ornandi genus in nonnullis monumentis figlinis aetatis multo 
posterioris primum a Campana conlectis invenimus. Quorum optimum 
exemplar in Museo Dresdensi adservatur (Campana, tb. 79; Rohden-Winne- 

Deinde in urnis quoque evenit, id quod iam in speculis 
observavimus, ut congruentiae gratia heroi primario comes 
attribuatur qui fere nihil ad rem facit; ita in urna quae 
Medeam in curru serpentibus iuncto aufugientem exhibet 
(IL 1, 2) Iasoni genibus nixo ab altera parte comes, in urna 
quae ad Odysseam pertinet I 89,4 Cireae ab altera parte 
ministra eodem statu habituque respondet; in urna, ubi 
Cadmus dracontem occidit, a comite eiusdem habitus adiu- 
vatur, quem mythus ignorat II 7,2. | 

Atque, ut hoc iniciam, id quoque congruentiae studio 
tribuendum esse puto, quod interdum naves fere ingentis 
longitudinis effinguntur aut, ut accuratius dixerim, in duas 
partes ita dividuntur, ut prora unum, puppis alterum angulum 
occupet, cum pars media omissa sit. Eo modo in urnis quae 
ad Helenae raptum spectant navis Paridis (I 21, 10; 22, 11. 12; 
23, 18. 14; 24, 15; 25, 17), in urnis quae Philoctetae mythum 
inlustrant, navis Ulixis et Diomedis expressa est (tb. 70, 4; 72, 7). 

Persaepe quoque artifices eas quae medium locum in urnis 
tenent figuras singulis utrimque figuris congruenter positis 
cireumdant: e.g. in urnis quae ad Euripidis Alexandrum 
spectant, Paris ad aram aufugiens saepe a duabus mulieribus 
cireumdatus est, quae motu habitu gestu inter se simillimae 
sunt. Quae vero sint numque semper eaedem sint, non est res 
facilis diiudicatu. Atque in prima earum quae huc pertinent 
utraque ad aram adcurrit (L8, 19). Eam, quae Paridis brae- 
chium ut tutatura adprehendit, capite ad Deiphobum reverso. 
Venerem esse primo obtutu adparet. Altera quae velata est, 
num Hecuba sit an Cassandra an Priamus ab artifice sinistre 
acceptus, Brunnius.in medio relinquit (I, p. 12). Quae tamen 
quaestio facile disceptari posse mihi videtur. Nam primum eur 


feld, Antike Terrakotten IV [1 und 2], tb. 22, p. 129), in quo ex utraque 
parte gryphi in angulis positi sunt, quibus Arimaspi genibus in terra 
innixi manibus elatis vinum offerunt. Similiter tb. 66 et 101 Amores 
pardis insedentes circa cantharum positi et tb. 98 Amazones cum gryphis 
pugnantes (1) et satyri uvas carpentes (2) exprimuntur. Nune etiam in 
urnarum volumine quarto nuper edito simile ornandi genus videmus: e. g. 
tb. 146, 1. 2 gryphos circa amphoram, tb. 139,5 daemones alatos circa Gor- 
goneum; tb. 32,8 adulescentes sibi aversi hippocampis insident, tb. 20, 7 
mulier anguipes medium locum occupat, quae gryphos utramque in partem 
diffugientes loris tenet. Quae exempla facile augeri possunt. 

dé errore artificis cogitemus, causa non est. ''um Cassandra esse 
non potest, cum ea Paridi maxime infesta sit. Itaque Hecuba 
est, atque videmus artificem Etruscum non dubitasse anum et 
deam sibi respondentes facere. Eaedem figurae in alia urna 
(tb. 10, 23) similiter expressae inveniuntur, nisi quod Venus ut 
saepissime in arte Etrusca alata est; at cum Hecuba non ut 
anus sed florente aetate expressa sit, Brunnius de Oenona 
potius vel de una e Priami filiabus, exempli gratia Polyxena, 
cogitavit.!) Non recte, ut mihi quidem videtur. Oenonam certe 
procul habendam esse censeo, cum ab Euripidis tragoedia aliena 
sit.?) De Polyxena deliberari potest, sed cum ancilla comitata 
sit, de ipsa regina, non de reginae filia aliqua agi arbitror. 
Neque aetas repugnat, cum vel Graecos artifices Hecubam 
nonnumquam aetate florentem depinxisse nemo est qui nesciat.?) 
Quod si recte disputatum est, non dubitabimus etiam in tertia 
urna (tb. 13,28) eam mulierem quae eundem locum tenet 
Hecubam nominare, cum Brunnius aut Venerem iteratam esse 
sed sine alis aut Peitho hic inductam esse putaverit;4^) sed 
Peitho Etruscis prorsus ignota est. Immo vel eo procedimus, 
ut etiam in quarta urna mulierem Hecubae solitum locum 
occupantem, quamquam seminuda est et amplissime ornata, 
pro Hecuba ipsa habeamus (10,22). Ceterum in haec urna 
congruentia minus accurate custodita est. Nam Hecuba tran- 
quille adstat, Venus propere adcurrit. Sed aliter sese res habet 
in urna quinta, rursus congruentia custodita insigni (tb. 9, 21): 
Venus alata ad dextram Paridis tranquille adstat, sed sinistra 
elata et voltu iracundo Deiphobo minitatur; respondet ei ab 
altera parte Furia et ipsa alata; caput quoque alatum est; 
sinistra volumen?) tenet; truci voltu eodem modo in Hectorem 
intuetur ac Venus in Deiphobum. 

Tum in omnibus urnis, quibus sacrificium Iphigeniae ex- 
primitur (I, tb. 35 sqq.), Ulixes, qui Iphigeniam supra aram 
in medio stantem tenet, et Agamemnon, qui pateram supra 


1) p. 15. 

?) Hygin, fb. 91; Nauck, frgm. tragg. graecc. 297 sqq. 

3) E. g. in clarissima illa Euthymidae amphora, F.-R., tb. 14. 

Dup. 117 et 13. 

ὅ) Cf. Paream in sarcophagis Romanis, e.g. Robert, Sarkophagr., 
tom. ΠῚ 37. 

caput filiae tollit, inter se simillimi sunt, et in nonnullis 
eius argumenti urnis artifex, ut συμμετρίαν quam maxime 
custodiret, Agamemnona etiam pileo Ulixi proprio instruxit; 
e.g. in urnis 2, 4, 68qq. 

Similiter in prima earum urnarum, quae ad raptum Helenae 
pertinent I 17, 1, Helena a duobus adulescentibus habitu et 
vestitu inter se paribus ad navem Paridis adportatur. In 
ceteris autem eiusdem argumenti urnis plurimis adulescentes, 
qui Helenam cunctantem ad navem adducunt, habitu aetateque 
inter se differunt, sed in nonnullis etiam adaequati sunt, ut 
in urna 9 vestitu, in 4 habitu, in 12 et 16 omnino inter se 
simillimi sunt. 

Sed aliae quoque harum urnarum figurae sibi adaequatae 
sunt; in urna secunda Helenae ministrorum maior motu et 
habitu socio Paridis simillimus est, qui dextra humerum Pria- 
midae adprehendit; ipse et minister ille Helenam, pulehri- 
tudine eius stupefaeti, contemplantur. Hae figurae similiter 
in urna 18 inveniuntur. Contra in urna tertia hie Paridis 
amicus potius ipsi Helenae respondet. Vides quam egregie 
falsus sit Schlie!) hane figuram unum Castorum esse ratus. 
Tamquam tum alter Castorum deesse posset. Sed recte 
Brunnius eum Aeneam aut Glaucum aut Deiphobum esse 
negavit, quod vestitu Phrygio careret. Immo ab omni ad- 
pellatione mythologica abstinendum esse censeo. Atque cogi- 
tari potest, hane figuram nulla alia causa quam congruentiae 
eratia inductam esse. Sed aliud quoque subesse potest. 
Nimirum in plurimis urnis eius figurae vice unus ex eis 
ministris fungitur, qui raptum cratera auferunt; eodem modo 
admirabundus Helenam intuetur, eodem modo atque in urna 
tertia ei respondet (4, 6, 8, 11, 18, 14, probabiliter etiam in 
urnis 7 et 12). Fieri igitur potest, ut hic minister in Paridis 
socium mutatus sit. Neque alteri ministro figura cui respon- 
deat deest; nam in urna 7 et 9 Paridis gubernatori, qui ibi 
Helenam consequitur, gestu et habitu simillimus est; in ceteris, 
ubi haec figura invenitur, similitudo minor est. 


?)) Die Darstellungen des troischen Sagenkreises auf etruskischen 
Aschenkisten, Stuttgart 1868, p. 30 sqq.| 
2) p. 25. 

Denique in urnis ad Philoctetae fabulam spectantibus, quas 
iam supra tetigimus, Ulixes et Diomedes, antri ab utraque 
parte conlocati, quamquam munere diversissimo funguntur, hic 
Philoctetae pedem aegrotum sublevans, ille pharetram et arcum 
eius rapturus, gestu statu habitu inter se simillimi sunt (71, 6. 
72,7). Neque minus in priore harum urnarum classi Ulixes et 
Diomedes ab una, Paris et socius ab altera parte accuratissime 
sibi respondent (69, 1— 4). 

Quam late vero congruentiae studium non in singulis 
tantum figuris sed in tota dispositione pateat, exemplo earum 
urnarum illustrare iuvat quae Iphigeniae immolationem pro 
oculis ponunt (I 35sqq.). Atque de mediis earum figuris iam 
supra egimus, in angulis autem hinc Diana, quam minus recte 
Brunnius pro Furia habebat (p. 41), illine nympha adparet 
quae cervam paratam habet. His figuris in quattuor primis 
urnis tota imago continetur. 

In urna quinta pro deabus viri hastati utrimque con- 
loeati sunt, res satis singularis, quam explicare Brunnius 
supersedet. Sed nisi delineatio fallit, ante arae faciem serpens 
conspicitur; qui certissime etiam in urnis 12, 20, 21, 23, 24, 25, 
probabiliter in urnis 5, 8, 9, 10, 17, 18, 19 (qua in urna unus 
ex hastatis illis repetitus est), dubitanter in urna 6 cognosci 
potest. Anguem sacelli custodem esse non est quod miremur. 
Quod vero in urnis 5 et 19 hic serpens a iuvenibus hastis 
demissis petitur, hac de re prorsus dubia haereo. 

In sexta autem urna, praeterquam quod quasi ad imaginis 
centrum indicandum supra Iphigeniam caput spectatoris ali- 
euius additum est, ad pedes Dianae et nymphae duae figurae 
cenibus nixae satis accurate sibi respondentes conspiciuntur, 
mulier et adulescens. Atque mulierem, quae, dextra elata, 
sinistra genu Agamemnonis misericordiam implorans tangit, 
Clytaemestram esse inter omnes constat. Neque minus viget 
opinio adulescentem Achillem esse. Quam interpretationem 
primum ab Aemilio Braun!) prolatam Brunnius recepit, ad 
ea quae de Achillis partibus in Iphigenia Sophoclea Welckerus 
(Griech. Tragg. I 108) dixit lectores relegans. Quomodo vero 
summi viri verba, Achillem etiam apud Sophoclem, ut postea 


?) Ann. d. Inst. 1857, p. 182; Brunn, p. 43. 

apud Euripidem, Iphigeniae tutorem se gessisse, hanc inter- 
pretationem fulcire possint, prorsus non intellego, cum in urnis 
adulescens de quo agimus misericordiam, sed non auxilium 
Iphigeniae tribuat. | 

Sed multo gravius erravit Otto Ribbeck!) qui mentitum 
hunc Achillem ἃ Myrmidonibus suis lapidibus vulneratum 
esse, conlatis versibus Euripidis 1351 sqq., contendit. Quod 
enim hic de quo agimus adulescens in urna 10 ipse lapidem 
tenet aut, ut accuratius dicam, dextra lapide innititur, 
repugnat potius interpretationi Ribbeckianae quam favet. 
Mihi quidem totus figurae habitus ab Achillis indole quam 
maxime abhorrere videtur. Qui si revera immolationem 
Iphigeniae prohibere volebat, armatus adcurrere debebat, ut 
ipse apud Euripidem minatur v. 1426: 


ἐλϑὸὼν τάδ᾽ ὅπλα ϑήσομαι βωμοῦ πέλας. 


Sed in una tantum urna 9 gladium gerit, in altera 18 loricam, 


nusquam galeam aut scutum.  Delicatus potius adulescentulus 
est quam heros invictus, in urnis 7, 8 vel puero similis est. 
Quid quod in urna 20, si delineationi fides est, dextra tenet 


tabulam litterarum qualibus in ludo pueri utuntur. Haet 
omnia me adducunt, ut hunc adulescentulum . pro Oreste 


habeam. Huic interpretationi favet, quod in urnis ὃ et 10 ἃ 
viro quodam, paedagogo scilicet, fuleitur. Idem videmus in 
urna 21, ubi terrore torpet. At Achillem torpidum quis sibi 
animo effingere potest? Quod vero hie Orestes nonnunquam 
ut adulescens, semel loricatus, semel cum gladio, effingitur, 
in ea re nemo haerebit, qui quam licentiam artifices non solum 
Etrusci sed etiam Graeci in pueris reddendis sibi sumpserint 
cognitum habet. 

Hae igitur quinque vel sex urnae disposed quasi 
archetypum praebent, in quo συμμετρία diligentissime custo- 
dita est. Quae ne tum quidem prorsus neglegitur, cum aliae 
personae adduntur atque duplici ordine figurae disponuntur. 
In urna 14 inferiorem ordinem Ulixes cum Iphigenia, Aga- 
memnon, Diana, nympha occupant, superioris medium locum 
Olytaemestra capillis passis tenet, cui adstat a dextra ancilla, 


!) O. Ribbeck, Die rómische Tragódie, p. 99 sqq. 

a sinistra tibicen; dextrum angulum tympanistria, sinistram 
victimarius explet, cui sane in virginis immolatione locus non 
est; Orestes omissus est. In urnae 20 parte inferiore Orestes 
cum paedagogo, Ulixes cum Iphigenia, Agamemnon, Clytae- 
mestra conspiciuntur; tum supra Clytaemestram paedagogo 
iuvenis aliquis non nominandus respondet, quem saxum dextra 
tenere Brunnius dicit (p. 48); sed in delineatione haec res 
potius patellae parvulae similis est. Superiorem ordinem 
medium victimarius, angulum dextrum iuvenis tabulam ceratam 
tenens, sinistrum virgo alata, sive Diana sive nympha, occupat, 
quae cervam paratam tenet. In urna 18 omnes septem arche- 
typi personae adsunt, ordinem superiorem quinque sacrificii 
ministri explent. Qui medium locum occupat, praefericulum 
et pateram tenet, quem a laeva cantor et tibicen, a dextra 
vietimarius et fidicen excipiunt. Sed quo plures figurae ad- 
debantur aut quo saepius figurae quae ad archetypum pertinent 
omittebantur, eo magis συμμετρία turbabatur. In. urna 12 
Orestes omissus est; Clytaemestrae nympha respondet; Diana 
supra nympham posita est; ei in angulo dextro tibicen respondet. 
In urna 11 Clytaemestra et Diana desunt; Dianae locum cantor, 
Clytaemestrae Orestes occupat, cui ab altera parte nulla figura 
respondet. In urna octava pro Clytaemestra Orestes iteratus 
est, qua de re mox accuratius disputabimus; συμμετρία autem 
eo turbatur, quod alter Orestes a paedagogo sustinetur, ita 
ut Dianae duae figurae, paedagogus et nympha, respondeant. 
Melius custodita est in urna 9, pulchritudine conspicua, sed 
misere laesa. Ibi is iuvenis qui post Ulixem in recessu medium 
fere locum tenet (cf. 6 et 8) non solum galeatus est, sed Ulixem 
in sustinenda Iphigenia adiuvat, ita ut pariete Pompeiano?) 
comparato Diomedem eum nominare possimus.  Angulum 
sinistrum post Clytaemestram loricatus occupat, qui Agamem- 
nonis humerum tangit. Cum caput deperditum sit, diiudicari 
nequit, utrum Achilles an Menelaus sit. Huic igitur in altero 
angulo nympha respondebat, hodie paene tota deleta. Diana 


1) Brunnius pro Diana aut, ut ipse dicit, Furia Menelaum inductum 
esse dicit; et re vera curti ecapili sexum virilem indicare videntur. At 
gestus certe Dianae est. Itaque fortasse artifex Dianae Menelaum sub- 
stituit. 


3) Herrmann, Denkmáler der Malerei des Altertums, tb. 15. 
9 

cum face elevata inter Agamemnonem et Diomedem inter- 
posita est. Cui post Ulixem minister respondet qui patinam 
fructuum plenam tenet. Id quoque scalptori laudi tribuendum 
est, quod Agamemnoni gladium quo filiae capillos frontales 
desecaturus est in manum dedit. Etiam in lateribus, ubi hiec 
furia et barbatus, illic duo iuvenes arma conferunt, figurarum 
dispositiones inter se congruunt. Huius urnae urna decima 
fere gemella est, nisi quod συμμετρία in ea neglegitur. Nam 
Oresti a paedagogo fulto ab altera parte praeter Clytae- 
mestram duo adulescentes chlamydati respondent, qui sacri- 
fieium lapidibus iactis turbare student, sicut etiam Orestem 
in hae urna dextram lapidi imponere iam supra didicimus; 
his autem tribus figuris accedit quarta, vir aut iuvenis tuni- 
catus, cuius caput et bracchia deperdita sunt. Brunnius eum 
gladium tenuisse putavit.) Mihi probabilius videtur eum et 
ipsum saxum vibrasse. Melius in parte superiore συμμετρία 
custodita est, ubi in medio Diana quae facem elevat et mi- 
nister qui patinam tenet sibi respondent, ut in urna 9; sed 
cum nympha solitum locum teneat, in angulo dextro pro 
Menelao figura velata, prorsus obscura, adparet. Capilli curti 
et voltus severus virum indicare videntur, sed imberbis est. 
Brunnius de nominatione desperavit; nisi curti capilli essent, 
de Latona cogitarem. 

Iam quae reliquae sunt urnae fere ommes in duas classes 
dividi possunt. Quarum in priore, ut in urnis 14 et 18, de 
quibus iam verba fecimus, figurae in duos ordines dispositae 
sunt. Sed cum in duabus illis ordo superior aecuratam con- 
gruentiam prae se ferat, in ceteris fere nihil eius invenitur. 
Nam ubi in superiore ordine Clytaemestra passis capillis adest 
(183, 15), non medium locum tenet, sed in partem sinistram 
translata est; ubi inter superioris ordinis figuras deest (16, 
17, 19), hae, ministri scilicet et musici, sine ulla congruentia 
conlocatae sunt. Alterius classis id proprium est, ut Clytae- 
mestra ἃ parte sinistra, duabus ministris comitantibns, ad- 
currat (22—24). Quo fit, ut haec pars magnopere prae- 
ponderet, neque congruentiae vestigium ullum reperiri possit. 
Nam post Agamemnonem aut armatus aliquis, sive armiger 


J) p. 45. 

regis sive Menelaus, et nympha cum cerva conspiciuntur aut 
nympha sola aut equus Agamemnonis; Diana autem semper 
deest. Denique ne in urna quidem illa singulari 25, ubi duae 
arae expressae sunt, artifex congruentiae rationem habet. In 
urna vero 26, ubi Iphigenia iam a Diana rapitur, duae tantum 
figurae genibus nixae sibi respondent quarum unam Agamem- 
nonem esse recte iudicat Brunn (p. 52) cum hae sola in urna 
Calehas sacerdotis munere fungatur. Alteram vero non recte 
pro muliere habuisse Clytaemestramque nominasse mihi videtur. 
Immo tunicae brevitas sexum virilem indicat; itaque Orestem 
eum esse puto. In reliqua vero dispositione συμμετρία prorsus 
neglecta est. 

Sed cum in his, quae quidem congruentiam consecuntur, 
multisque aliis urnis figurae principales mediae utrimque a 
figuris secundariis sibi respondentibus cireumdatae sint, alius 
disponendi modus is est, ut duo figurarum paria iuxta po- 
nantur. lta in urna, quae duos daemones cum gigantibus 
pugnantes exhibet (II 1a, 2), circa aram in medio positam duo 
figurarum paria admodum inter se similia adparent; a parte 
dextra mulier Furiae consimilis braechio humano, quod dextra 
tenet,!*) fortasse ali giganti in imagine non expresso revulso, 
giganta loricatum genibus procumbentem adgreditur; ab altera 
parte daemon, cuius sexus incertus est, malleum contra giganta 
anquipedem vibrat. Atque hane dispositionem fere eandem 
esse atque eam de qua supra (p.13) egi, ubi figurae quasi 
ornamentorum instar sunt, vix est quod moneam. 

Similiter in alia urna II 74, 2 Amazonomachia expressa 
est; a parte laeva Graecus Amazona, a dextra Amazon Graecum 
procumbentem invadit. Sed cum victorum motus admodum 
similis sit, Amazon victa a fronte, Graecus victus a tergo 
conspicitur. Praeterea in angulo dextro furia nuda et alata 
addita est. 

Eodem modo in alia urna (II 67,2) centauromachia dis- 


1) Cf. vaseulum apud de Witte et Lenormant, El. ceram. I 88, F 2957; 
anaglyphum aeneum Etrusecum apud M. Mayer, Giganten und Titanen, 
tb. I2 (cf. p. 389 et p.347), deinde Antike Denkmáler I, tb. 21 (Dümmler). 
De hae superstitione vide Benndorfium Mon. v. Adamklissi, p. 132 et Wilamo- 
witzium ad Choeph. v. 439, p. 201. 

posita est.) A parte sinistra iuvenis imberbis, galeatus et 
clipeatus, Centaurum, qui et ipse, res in Graeca quidem arte 
inaudita, galeatus est, gladio stricto insectatur, a parte dextra 
vir nudus barbatus uxori Centauri, quae ramo se defendere 
conatur, gladium in tergum infigit, ita ut eodem modo atque 
in urnà AÁmazonomachiam illustrante figurarum sibi respon- 
dentium una a fronte, altera a tergo conspiciatur. Sed de 
hac Centauri uxore nonnulla disputanda sunt. Nimirum in 
mythologia Graeca Centaurorum mulieres et amicas nymphas 
silvestres esse nemo est qui nesciat. Sufficit Charielo Chironis 
uxorem commemorare.  Zeuxis primus Centaurum uxorem 
semiferam habuisse finxit.?) Alii artifices, velut sarcopha- 
corum scalptores, eum secuti sunt. Sed vix credi potest, 
Graecum quemquam sive artificem sive poetam his mulieribus 
semiferis in pugna cum Lapithis partes tribuisse.  Artifici 
Etrusco hoc reservatum erat, qui in eo satis inconsiderate eit, 
quod ex exemplis Graecis amphoram retinuit. Haec enim ut 
in urna de qua supra (p.13) egimus, indicio est, pugnam in 
Pirithoi nuptiis locum. habere. At huius pugnae causa est, 
quod Centauri Lapitharum mulieres violare conati sunt. Id 
quod nullo modo accidere potuisset, si Centauri suas ipsorum 
uxores secum adduxissent Ad spatium sub Centauris ex- 
plendum duo iuvenes pileati humi sedentes additi sunt. 
Similem dispositionem in urnis, quae in voluminis Brun- 
niani tabulis 75, 2. 8, 76—79 redditae sunt, observare possumus. 
Ab una parte vir ab altera mulier nuda a singulis iuvenibus 
trucidatur; medium locum Furia tenet. Brunnius has imagines 
ad Aegisthi et Clytaemestrae necem rettulit Cul interpreta- 
tioni repugnat, quod in urna octava duo adulescentes mortui 
iacent, quorum unus scutum et gladium tenet. taque de 
pugna agitur, non de insidiis. 'Tum mulier illa nuda in duabus 


1) Vide dissertationem Hermanni Oelschig, De Centauromachia in 
arte Graeca figuris, Halis Sax. 1911, p. 19. 

?) Of. Lucian, Zeuxis, 3: ἐν δὲ τοῖς ἄλλοις τολμήμασι καὶ ϑήλειαν 
“Ιπποχένταυρον ὃ Ζεῦξις ἐποίησεν. A Zeuxidis pictura celeberrima pen- 
dent et gemma Neapolitana et sarcophagi in quibus Bacchum Ariadnam 
adeuntem videmus, vide Heydemann, Hall. Winckelmannsprogramm 7, 
p.12 sqq. Praeterea cf. opus musivum Musei Berolinensis in Hadriani 
villa effossum, Mon. d. Inst. IV, tb. 50. 

urnis (1, 2) simulaerum deae supplex amplectitur, a quo per- 
secutor eam avellere studet. Nullo modo hoe in Clytaemestram 
et Orestem quadrat; immo Aiax et Cassandra repraesentati 
sunt, eodem modo atque in multis aliis imaginibus inveniuntur. 
Itaque alterum par Priamus et Neoptolemus sunt: lliupersis, 
non Orestis matrieidium inlustratur, id quod iam pridem per- 
spexerat Overbeckius!|) Denique monendum est Aiacem et 
Neoptolemum ad augendam congruentiam in urna prima ambos 
barbatos, in urnis 2, 4, 8 imberbes effictos esse. Pari modo 
artifex urnae I 13,28, quae Paridem a fratribus oppugnatum 
exprimit, congruentiae causa Priamum galea, qualem Deiphobus 
ei oppositus gerit, pro pileo Phrygio instruxit. 

Sed in aliis urnis hoc aequiperandi studium, quo habitus 
uni fieurae proprius in alteram ei respondentem transfertur, 
etiam latius patet. Quod ut ostendam, exeundum mihi est 
ab eis urnis quae Eteoelis et Polynicis parricidium mutuum 
exprimunt, de quibus in universum nuper egit Carolus Robert 
in libro qui inscribitur ,Oidipus^ ad quem lectores huius 
commentarioli remittimus.?) 

Duo autem huius rei momenta in urnis inlustrantur; aut 
enim fratres arma capientes aut pugnantes expressi sunt. 
Prius momentum quae exprimunt urnae (Koerte, Urn. etr. II, 
tb. VIII—X) nihil ad rem faciunt, immo ad eam de qua modo 
egimus classem pertinent, ubi singulae figurae aut figurarum 
paria econgruentiae ratione sibi opponuntur, alia nonnunquam 
in medio interposita figura. Ita in urna prima Furiam se- 
dentem videmus quae a fratribus scuta adripientibus circum- 
data est. In urna quarta haec Furia e terra emergit, fratres 
arma iam ceperunt; Eteocli mater, Polynici soror adstat, ut 
precibus suis certamen prohibeant. In urnis secunda et tertia 
fratres eodem modo atque in prima repraesentati sunt; in 
secunda ad utrumque Furia, in tertia ad Eteoclem Furia, 
Antigona ad Polynicem accedit. Singularis est urna quinta, 
ubi fratres iam mutuo se adgrediuntur, dum satellites eos 
retinere student, medio Furia arae insidet. 


1) Overbeck, Gall. heroischer Bilder, tb.27, p. 653; Küórte, Archüol. 
Jahrb. 19, p. 67, n. 30. 
?) Robert, Oidipus II, p. 156, n. 102. 

Summi vero ad eam quam modo tetigi rem inlustrandam 
momenti eae urnae sunt, quae pugnam ipsam exprimunt. Quae 
in duas dividi possunt classes. In priore Eteocles vi innisus 
fratri procumbenti gladium in corpus infigit, Polynices autem 
mortiferam plagam ventri eius infert. Accuratissime haec con- 
eruunt cum nuntii in Euripidis Phoenissis verbis v. 14114—1424: 


ὁμοῦ δὲ κάμψας πλευρὰ καὶ νηδὺν τάλας 
σὺν αἱματηραῖς σταγόσι Πολυνείκης πίτνει. 
0 δ' ὡς κρατῶν δὴ καὶ νενικηκοὶς μάχῃ 
ξίφος δικὼν εἰς γαῖαν ξσκύλευέ viv 
τὸν νοῦν πρὸς αὑτὸν οὐχ ἔχων, ἐχεῖσε δέ. 
ὃ καί νιν ἔσφηλ᾽. ἔτει γὰρ ἐμπνέων βραχὺ 
σῴζων σίδηρον àv λυγρῷ πεσήματι 
μόλις μέν, ἐξέτεινε δ᾽ εἰς ἧπαρ ξίφος 
᾿Ετεοχλέους ó πρόσϑε Πολυνείκης πεσών. 
γαῖαν Ó' ὀδὰξ ἑλόντες ἀλλήλων πέλας 
πίπτουσιν ἄμφω κοῦ διώρισαν χράτος. 
Dubium esse non potest quin ea, quam artifices Graeci secuti 


sunt, imago Graeca!) ab his versibus pependerit, quamquam 
iam in arca Cypseli res prorsus eodem modo efficta erat.?) 


Quid vero artifices Etrusci? Ut congruentiam crearent, Poly- 
nicis habitum paullo mutaverunt, ut iam fratres, moribundi 
scilicet, eodem modo sibi opponerentur, ut in aliis illis urnis 
arma capientes; tb. XIII—XVII 1 (vide imaginem adpositam 


1) Cf. etiam parietem sepulcri Etrusci qui & repertore, Alexandro 
Francois, nomen ducit (Arch. Jahrb. 19, p. 60 sqq.); cf. Robert, Oidipus I, 
p- 225. 

7) Paus. V 19, 6. 

seeundum tb. XIIT,1 expressam). Contrarium factum esse 
videtur in speculo aliquo Etrusco (V 95), ubi fratres eodem 
habitu secum pugnant. Diceres ibi Eteoclis habitum ad Poly- 
picem translatum esse, nisi Koerte observavisset,?) eandem 

inter pugnantes congruentiam etiam in duobus aliis speculis 
inveniri, quorum unum Achillis cum Penthesilea (II 233), 
alterum Aiacis cum Hectore certamen exhibet (IV 392), ita ut 
haec disponendi ratio speculorum artificibus familiaris fuisse 


7) Weidmannorum, bibliopolarum honestissimorum, liberalitate formis 
duabus mihi uti licet ad Roberti de Oedipo librum inlustrandum paratis 
(II 156, fig. 17; I 456, fig. 64). , Deor pu Maus 

?) Etr. Sp. V, p. 122. 

videatur. Sed cum in ea quoque summum conegruentiae studium 
adpareat, hanc rem hic silentio praeterire nolui. Sed ut ad 
urnas, de quibus agitur, revertamur, vix est quod moheam 
etiam in figuris secundariis congruentiam plerumque custodiri. 
Ita fratres aut a comitibus sustentantur (XIII 2, XIV 1, 3—5), 
aut anguli ab armatis (XV 3, XVI 4) aut furiis (XVII 1) occu- 
pantur. Sed in tanta congruentia ne differentiae quidem desunt. 
Semel Eteocles (XIII 1), bis Polyniees (XIV 4, XVI 4) barbatus 
est, bis armatura diversa (XIV 4, XVI 4). Singularis, sed con- 
eruentia conspicua ea urna est, ubi fratres non humi sedent, 
sed. proni a satellitibus sublevantur XVIII3 (vide imaginem 
pag. 25 insertam).) Contra in duabus urnis congruentia prorsus 
neglecta est (XVII 2, XIX 5), nam ibi Eteocles dextro genu 
nititur, Polynices iam deficiens humi sedet. 

Hae igitur urnae quae ad fabulam Thebanam pertinent, 
optime docent, quo modo artifices Etrusci duas figuras, quae 
in exemplo graeco diversae erant, sibi adsimilare soleant. 

Diffieilius est de eis urnis iudicare, quas Brunnius ad 
Orestis fabulam rettulit (I 81—83). Iuvenem videmus, modo 
stantem modo arae insidentem, stricto gladio contra furias 
se defendentem. Praeter Orestem unus Alemaeo in censum 
venit. Sed eum Furias armis ἃ se arcuisse nusquam tra- 
ditum est. Contra de Oreste Stesichorus, quem Euripides 
(Or. v. 262 sqq.) secutus est, hoc narravit; sane apud eum arcu 
ab Apolline ei donato id facit.) Sed in Iphigenia Taurica 
Euripides Orestem gladio contra furias se defendisse narrat.?) 
Idem exprimere videri possunt vasa picta, quae Orestem in 
ara Pythica gladio stricto sedentem exhibent.*) Sed ibi, 
etiamsi Furiae adsunt, non contra eas eo utitur Immo 
strinxit, ut matricidii instrumentum, sicut ipse, ab Apolline 


1) Robert, 1.1. I p. 456, fig. 64. 
?) Schol. in Eurip. Or. 259 Sehwartz (I, p. 126). 
8) v. 206— 99: 
s 0 δὲ χερὶ σπάσας ξίφος 
μόσχους ὀρούσας εἰς μέσας λέων ὅπως 
παίει σιδήρῳ λαγόνας εἰς πλευρὰς ἱεὶς 
δοχῶν Ἐρινῦς ϑεὰς ἀμύνεσθαι τάδε. 
4) C. R. 1868, Atl. tb. 6, text. p. 8. Arch. Ztg. 1860, tb. 197/88. Bull. 
Nap. II, tb. 7. 

purgaretur. Nam etiam apud Aeschylum, a quo haec vasa 
p legimus Eum. 40—45: 


ὁρῶ δ᾽ ἐπ’ ὀμφαλῷ μὲν ἄνδρα ϑεομυσῆ 
ἕδρας ἔχοντα προστρόπαιον, αἵματι 
ὁτάζοντα χεῖρας καὶ νεοσπαδὲς ξίφος 
ἔχοντ᾽ ἐλαίας 8᾽ ὑψιγέννητον κλάδον 1) 
λήνει μεγίστῳ σωφρόνως ἐστεμμένον. 


At homini inerudito proclivis erat error, eum contra Furias 
eladium strinxisse. Neque artifices Etrusci soli in hunc errorem 
inciderunt, sed iam in Magnae Graeciae vasis duobus?) Orestem 
arae insidentem contra Furias gladium vibrantem videmus. 
Itaque de Oreste agi cum Brunnio pro certo habeo. Atque 
.in urna 16, ubi Orestem solum inter Furias videmus, omnia 
: plana sunt. In aliis duabus urnis post Orestis tergum iuvenis 
adparet, qui bracchio sinistro sublato eum protegere studet 
(12, 13). Pyladem eum esse recte dicit Brunnius, quamquam 
apud Aeschylum Orestes sine amico Delphos se confert. In 
quarta urna artifex eo procedit, ut Pyladem quoque gladio 
Furias impugnantem faciat (17). Denique in reliquis duabus 
urnis (14, 15) praeter Orestem alter quoque iuvenis arae in- 
sidet, habitu et gestu ἀγντιϑετικῶς ei respondens. Si Pylades 
est, id quod ceterarum urnarum comparatio probare videtur, 
congruentiae artifex plus tribuit quam verisimilitudini; nam 
cum caede careat Pylades neque a Furiis vexetur, non habet 
cur in aram refugiat. Sed id quoque deliberatu dignum 
est, num forte Orestis figura duplicata sit. Unum huius rei 
exemplum iam supra (p.19) cognovimus, Orestem puerum in 
Iphigeniae sacrificio iteratum, alia duo hie addi possunt. 

( In tribus quae Actaeonis mortem exprimunt urnis (II, tb. 3) 
Diana angulum sinistrum occupat, sed semper diverse figurata; 
in tertia ut venatrix, quae venabulo canes incitat, adparet (cf. 
metopam Selinusiam); respondet ei ab altera parte Actaeonis 
pater Aristaeus. In secunda alata adsidet facem inversam 


7) Cf. vasculum Musei Britannici Ann. d. Inst. 1847, tb. V (Vas. of Br. 
Mus. IV, p. 84, F 166), ubi solus Apollo adstat, Furiae desunt. Etiam cele- 
berrimus crater Parisinus (M. d. I. IV 48) huc facit. 

?) Coghill 29, 1; Tischbein III 81. 

tenens; respondet ei Áctaeonis sodalis. Etiam in prima adsidet, 
sed sine face et alio habitu, et in altero angulo iterata est. 

In urnis quae Telephum Oresti mortem minitantem ex- 
primunt Agamemnon gladium stringens a parte sinistra ad- 
currere solet. Sed in urna tertia (tb. 27,3) figura eius in 
parte dextra iterata est. | 

At in his quae modo notavi urnis figurae iteratae in 
angulis positae erant; sed nusquam duplicatae figurae in 
tanta vicinia ut in urnis 14 et 15 conlocantur. Itaque rectius 


existimo hos duos iuvenes pro Oreste et Pylade haberi quam 
pro duplici Oreste. 

Egregium vero duplicationis exemplum eae urnae prae- 
bent, quae ex Euripidis Iphigenia Taurica pendent. Hanc 
enim fabulam octo in urnis, quae in vol. II, tb. 75 sqq. redditae 
sunt, inlustrari, quamquam a Brunnio et Koertio negatum est, 
certis argumentis me demonstraturam esse spero. | 

Exeundum est ab urna Clusina quae octava est apud 
Koertium (vid. imaginem adpositam).) Medium ara coronis 
ornata occupat. Post eam sacelli murus ex obliquo con- 


1) Rursus bibliopolis honestissimis gratiae quam maximae mihi agendae 
sunt, quod et huius et quintae imaginis paginae sequenti insertae formis, ad 
alium librum nondum prelis subiectum inlustrandum praeparatis, uti mihi 
permiserunt. ἊΣ 

spieitur, cuius in angulo adverso duo capita humana desecta 
iacent, post angulum sinistrum arboris pars superior adparet. 
In ara illa duo iuvenes praeter chlamyda nudi sedent, barbatus 
unus, alter imberbis. Barbatus mentum dextra fuleit, sinistra 
gladium in vagina reconditum tenet. Imberbis brachium dex- 
trum tamquam verba faciens extendit, sinistra lapidem tenere 
videtur, nisi forte chlamydis lacinia est. Sub cruribus iuvenum 
duae amphorae eversae accurate sibi respondentes iacent. 
Contra utrumque iuvenem mulier adstat, quae gladium strictum 


tenet. Ea quae a parte sinistra stat dextra elata cum iuvene 
barbato sermonem facere videtur, dum sinistra gladium sub- 
mittit; altera gladium suum erectum tenet. De sacrificio in- 
stante agi luce clarius est. Nemo dubitaret quin Iphigenia 
eum Oreste et Pylade repraesentata esset, nisi duae sacer- 
dotes adessent. Sed hoc mirum atque inexplicabile restat, 
qualiacumque nomina figuris indimus. Nam idem numen duas 
habere sacerdotes apud antiquos prorsus inauditum est. Quin 
statuimus figuram Iphigeniae congruentiae causa duplicatam 
esse? Multa sunt, quae hanc suspicionem augeant. Primum 
in speculo aliquo imago huic urnae simillima invenitur (V 117), 
duo iuvenes nudi, ibi quidem ambo imberbes, in ara insidentes 
adstante muliere nuda quae dextra gladium tenet. Ibi ne 
Koertius quidem de Iphigenia Oresteque et Pylade dubitat; 

sed urna nulla alia re ab hoc speculo discrepat, nisi quod 
Iphigenia iterata est. "lum capita resecta hominum antea 
immolatorum etiam in sarcophago Romano conspiciuntur, qui 
eandem fabulam inlustrat (Robert, Sarkoph. II 167). Denique 
magni momenti ad opinionem meam confirmandam alia urna 
similis est, quam Koertius publici iuris non fecit,*) sed deli- 
neationem ab Ernesto Eichler solita cum cura confectam 
hoc loco edendam mihi liberalissime permisit, cui viro prae- 
clarissimo gratias quam maximas agere periucundum mihi 
offieium est. Haec igitur urna easdem quattuor figuras continet 
atque ea de qua modo egimus. Qui a parte sinistra adsidet 
iuvenis, simillime repraesentatus est, nisi quod barba caret. 
Sed alter iuvenis non in ara insidet, sed stat, tristi voltu 
amicum intuens, dextra autem pugillares tenet. Paene certum 
esse videtur, hos pugillares litteras esse quas Iphigenia Pyladi 
tradit, ut in Graeciam profectus Oresti in manus det, cf. Iph. 
Taur. v. 580sqq. Quod vero et una ex Iphigeniis et Pylades 
has litteras tenent, id eodem pertinet ac quod antea in speculo 
Etrusco observavimus, nimirum et Peliam et Nelea utrumque 
alveolum tenere (p.12). Sed ut ad priorem urnam redeamus, 
duae illae Iphigeniae quamquam congruentiae causa inductae 
non omni ex parte sibi similes sunt. Nimirum ea quae contra 
barbatum adstat cum eo benigne loquitur. Unde sequitur eum 
Orestem esse, id quod iam altera urna conlata confirmatur. 
Misericordia c fratris movetur, cum altera iphigense 
iuxta Pyladem severo vultu adstet. 

Etiam ceteris urnis haec nostra interpretatio, si quidem 
opus est, magis magisque confirmatur. In urna, quae apud 
Koertium septima est, pro ara columna amphoram sustinens 
medium locum tenet; ante eam in saxo Orestes et Pylades, sed 
locis mutatis, sedent. Nam cum ea, quae in parte dextra con- 
spicitur Iphigenia, iuvenis proximi humerum blande adpreliendat, 
iuvenis autem brachium eius tangat, hic iuvenis Orestes esse 
debet.  Pylades autem tristitia adfectus manum fronti ad- 
movet; Iphigenia altera meditans adstat, sinistra caput ful- 
ciens, dextra gladium tenens. In urna, quae apud Koertium 
secunda est, arae aedicula superposita est, quae omphalum 


1) Cf. Koertium, l.c. p. 184, no. 8a. 

à serpente circumvolutum protegit.) ^ Utrimque Orestes et 
Pylades largo vestitu tecti in sellis sedent inter se simillimi. 
Iphigeniae quoque simillimae sunt, sinistra gladium tenent, 
dextra patera caput victimarum libant. In angulo dextro post 
Iphigeniae tergum minister conspicitur, cui in angulo sinistro 
columna conum sustinens respondet. Huic urnae simillima est 
quarta, nisi quod ibi aedicula valvis clausa est et a dextra 
utriusque captivi minister adstat. Unus eorum, is qui prope 
angulum sinistrum est, pugillares tenet, sine dubio illos quos 
Iphigenia Pyladi traditura est. In urna quinta pro aedicula 
pila parva medium oecupat. Ministri desunt. In angulo sinistro 
Diana tunica brevi et calceis venatoriis insignis stat; unde 
sequitur iuvenem nudum, qui in angulo dextro ad pilam se 
adplieat, Apollinem esse. Eosdem deos in urna tertia in- 
venimus, nisi quod locum mutaverunt. Dianae pectora nuda 
sunt, sinistra vaginam tenet, dextrorsum se movet. Apollo 
ambabus manibus gladium vagina reconditum tenet. Nescio 
num in aliis quoque monumentis Etruscis Apollo cum gladio 
inveniatur. In Graecis certe vasculis modo Tityum?) modo 
Gigantas gladio invadit. Atque eodem spectat cognomen 
Homericum xovo&og.?) Ceterum in haec urna columna ionica- 
cum vaseulo in medio conlocata est. Unius iuvenis caput 
pileo Phrygio tectum, alterius deperditum est; sed id quoque 
pileo opertum fuisse patet. Quod capitis tegumentum in viris 
Graecis scrupulum moveret, nisi id persaepe ab Etruscis etiam 
heroibus Graecis dari sciremus. E.g. in urnis ad fabulam 
Philoctetis pertinentibus I 69,2; 70,3 Diomedes pileo Phrygio 
praeditus est; in illis quas iam citavimus urnis ad Iphigeniam 
Aulidensem spectantibus 137,6; 44,18. 19 Agamemnon eum 
gerit. Etiam in urnis I 77, 4. 5, quas Iliupersidem illustrare 
supra (p. 23) demonstravimus Aiax et Neoptolemus pileo Phrygio 
praediti sunt. Sed notatu dignissimae duae Iphigeniae figurae 
sunt, quarum gladium una, altera volumen semiopertum tenet, 


1) Ara simillima in urna, quae Iphigeniae sacrificium exhibet, invenitur, 
de qua supra (p.21) verba feci I tb. 47, 25. | 

3) ER. g. Furtwangler-Reichhold, Vasenmalerei, tb.55; tum gigantas 
impugnans e.g. in calice Berolinensi Aristophanis et Ergini, Wiener Vor- 
legeblütter I tb. 5. - | 

8) Preller- Robert I, p. 290, n. 5. 

scilicet litteras Pyladi destinatas.!) Itaque iuvenis a parte 
dextra sedens, ad quem haec Iphigenia adstat, Pylades esse 
debet. Bracchiorum dextrorum tantum restat, ut pro certo 
adfirmari possit, manus pateram tenuisse, sicut in urnis 2, 4, 5. 
Cum in his quattuar urnis capita iuvenum obliqua ad Tphi- 
geniam adversa sint, in urna prima leniter tantum ad eas 
moventur, cum corpora a fronte conspiciantur. Hie quoque 
quae iuxta Pyladem stat Iphigenia volumen, quae iuxta 
Orestem gladium sinistra tenet. In medio ara cum aedicula 
conspicitur, cuius ante valvas arula posita est. Denique in 
urna sexta Orestes et Pylades crasso vestitu tecti maesti in 
saxis sibi oppositi sedentes angulos occupant. Iphigeniae ab 
eis aversae oculos in deam alatam coniciunt, quae post aram 
mediocris altitudinis in medio stat. Haec dea manu sinistra 
facem tenet, altera manum sinistram eius quae a dextra ei 
est Iphigeniae retinet, ad quam etiam caput retorquet. Ni 
fallor, eam impedire vult, ne fratris parricidium committat. 
Itaque rursus Orestes ἃ sinistra, Pylades ἃ dextra positus 
est. Altera Iphigenia sinistra Pyladis bracchium tangit, 
dextra gladium tenet. Prioris Iphigeniae dextra nunc gladio 
caret idque artificis negligentia factum esse putat Koerte. 
Sed si bracchii et manus habitum accuratius examinamus, 
suspicio oritur, gladium defractum esse. At mulier illa alata 
utrum Furia sit an Diana, dubitari potest. Mihi potius Diana 
esse videtur. Ei enim et fax convenit et alata non raro in 
urnis Etruscis invenitur, velut in eis quae Iphigeniae immo- 
lationem exprimunt I 45, 20; 46, 24; 47,25 et in eis quae ad 
Actaeonis mortem pertinent II 3,2. Actio certe Dianae magis 
convenit quam Furiae. 

Quae si recte disputavimus, etiam aliam urnarum classem, 
quam Koertius ad Leucippidarum raptum rettulit, ad ipic NE 
fabulam pertinere licet contendere. Quattuor his urnis, quae 
voluminis secundi in tabulis XXXVII et XXXVIII adumbratae 
sunt, duo iuvenes communes sunt, qui aut in humero aut in 
bracchio dextro mulierem portant, quae sinistra deae simu- 
lacrum formae antiquissimae tenet (vid. imaginem adpositam 


1) Vide de hac re Birt, Antikes Buchwesen, p. 20, qui epistulas 
voluminibus inseriptas βυβλία adpellatas esse docet. 

secundum tabulam tb. XXXVIIT3 redditam). Hos igitur iuvenes 
Koertius, quem R. Rochette!) et Bursian?) antecesserunt, pro 
Castoribus habet, qui Leucippi filias rapiunt. At multa sunt, 
quae huie interpretationi obstent. Primum id quod ne Koertium 
quidem fugit, permirum est, puellas libenter se rapi pati, cum 
in ceteris omnibus eiusdem fabulae imaginibus plus minus 

vehementer obnitantur. Id non solum de vasis Atticis et 
zophoro 'Trysae reperto, quae a celeberrima Polygnoti pic- 
tura pendent,?) sed etiam de sarcophagis homanis eiusdem 
argumenti4^) valet. Hanc difficultatem Koertius ita tollere 
studet, ut novam neque litteris traditam fabulae formam 
subesse statuat. Scilicet cum in tribus urnis (2—5) Dianam 
raptui interesse recte observaverit, hanc deam  Castoribus 


1) Monum. inédits, tb. (5, p. 400 sqq. 

?) Arch. Zitg. 1859, p. 443. 

3) Paus. I 18, 1. Benndorf, Das Heroon von Gjülbaschi, tb.16; de 
vasis vide Robert, nons chlaeht, p.54sqq. qui haec enumerat: 1) cra- 
teram fig. rubris ornatam (Coghil), Ephem. Gerh. 1852, tb.41. 2) aliam 
crateram eiusdem artis (Jatta), Mon. d. Inst. 1885, tb. 16. 3) rotulam fic- 
tilem, Ephem. Athen. 1885, tb. 5,1. 4) Fragmenta amphorae Halis servata 
Arch. Jahrb. I, tb. 10, 2; vide Kuhnert, Arch. Jahrb. IT, p. 2/4. 5) hydriam 
Midiae Furtwángler-Reichhold, Vasenmalerei, tb. 8. 

*) Sarkophag- Rel. III 180, 181, 182, 184, 186; his adde anaglyphum 
Campanum quod dicitur, Rohden-Winnefeld, Ant. Terrakotten IV 1, p. 116, 
tb. LXXX 1. 

favisse neque igitur puellas retraetasse suspicatur. Atque 
haec quidem fortasse concedenda essent, nisi aliae difficultates 
accederent. Nam quid sibi volunt simulacra deae, quae vir- 
gines secum auferunt?  Koertius ad Hyginum provocat, qui 
in fab. 80 haee narrat: hae awtem formosissimae virgines cum 
essent ei esset Phoebe sacerdos Münervae, (Hi)laa Dianae, 
Castor et Pollux amore incensi eas rapuerunt. Huius narra- 
tionis fontem ignoramus; sed eam Etruscis notam fuisse posse 
non nego. Sed de raptu simulacrorum nihil dicit Hyginus. 
Etiam in vasis Graecis quae paullo antea commemoravi 
plerumque, ut in Midiae hydria praeclarissima, simulacrum 
deae alicuius conspicitur, ex cuius templo virgines rapiuntur. 
Sed in basi sua adfixum restat, neque puellae movere id 
conantur, neque ullo modo significatur virgines eius deae 
sacerdotes esse. "Tum hoc quoque reputandum est: Dianam 
apud Euripidem simulacrum suum e terra 'lTauriea rapi non 
pati solum, sed etiam iussisse, ut in Graeciam transferretur, 
intellegi potest. Sed eam signum suum etiam ex urbe Graeca 
in aliam Graecam transferri voluisse, hoc nullo modo credi 
potest, et exempla opus sunt ad talem opinionem confirmandam. 
Deinde in aliis omnibus huius argumenti imaginibus curribus 
Castores vehuntur, qui in urnis desunt. Idem narrat Theo- 
critus 22, 197 sqq.: 


Ἁ ^ Σ , y ὃ , , A * CN 
τῷ μὲν &vagzxa&arte Óvo φερέτην Aug vto 
δοιὰς Δευκίπποιο κόρας᾽ δισσο δ᾽ ἄρα vo»ye 
ἐσσυμένως ἐδίωχο» ἀδελφεοῦ vi' Agagijoc, 
γαμβρὼ μελλογάμω, Avyxsóc xal ὃ καρτερὸς Ἴδας. 
ἀλλ᾽ ὅτε τύμβον ἵχανον ἀποφϑιμένου ᾿ἀφαρῆος, 
2 L [o , PN , » 
ἐκ δίφρων ἅμα πάντες ἐπ᾽ ἀλλήλοισιν 0govoacr 
ἔγχεσι καὶ κοίλοισι βαρυνόμενοι σακξεσοι. 


Denique rem noctu locum habere Koertius ipse dicit. Quod 
ut de urna 2 fortasse non recte contenditur, de urna 4 recte 
iudicatum est. At ceteris in imaginibus Leucippi filiae aut e 
choreis, ut in vasis, aut ex epulis nuptialibus, ut in zophoro 
'Trysae reperto, rapiuntur. Maximis igitur dubitationibus haec 
interpretatio subiecta est, cum nova haec fabulae forma a popu- 
lari diversissima sit et omni verisimilitudine careat. Omnes 
diffieultates tolluntur, si statuimus etiam his in urnis eandem 

figuram congruentiae gratia iteratam esse. Tum iuvenes 
Orestes et Pylades sunt Iphigeniam cum simulacro Dianae 
auferentes. Iphigenia duplicata est atque, ut ipsa, ita etiam 
simulacrum ut par erat. Forma simulacri in urnis 1—3 
(cf. imaginem) eadem est atque in picturis Pompeianis tribus 1) 
in sarcophago Monacensi?) in gemma Florentina,?) quae ima- 
eines omnes ad Iphigeniae fabulam pertinent, scilicet in lignum 
desinit. In urna 4 velatum est ut in alia pictura Pompeiana 4) 
et in reliquis sarcophagis.*) Cetera quoque Iphigeniae fabulae 
unice conveniunt. In tribus urnis prioribus templum, ex quo 
Iphigenia simulacrum sustulit, angulum sinistrum occupat, 
in quarta in parte dextra positum est, ita fere figuratum 
atque in iis quas modo tractavimus urnas II 75,1sqq. In 
urna tertia in angulo dextro porta oppidi (v. imag.), in urna 
quarta in angulo sinistro porta regiae conspicitur. Ante eam in 
culeitis duo custodes dormiunt, supra quos Orestes et Pylades 
transcendunt. 'l'ertius custos experrectus, sinistra rem aliquam 
attollit, quae quamquam utri similior est quam culcitae, 
tamen nihil aliud quam culcita esse potest. In urnis 1 et 2 
Diana ipsa ante templum suum stat, quae dextra rem incertam, 
fortasse facem, attollit. In urnae 1 angulo dextro iuvenis 
eolumnae dorso se adplicat, quem pro Apolline haberi par est, 
ef. urnas II 75, 2, 77, 5, de quibus supra egimus. Contra in 
urna secunda iuvenes Dianae ministra utraque manu facem 
ardentem tenens antecedit, quam Hecaten nominare licet. 
Contra quae in urnae quartae angulo dextro adparet dea, 
unam tantum facem tenens utrum Hecate an ipsa Diana sit, 
in medio relinquo. Sed quae in urna tertia ante oppidi 
portam stat dea (cf. imaginem), eam Dianam esse certissimum 
est. Eius enim est portas et templorum et urbium tueri.9) 


7) Arch. Ztg. 7, tb. 7,1; Robert, Sarkoph. IT, p. 181; Herrmann, Denk- 
máler der antiken Malerei, tb. 20. Cf. Helbig, Camp. Wandmalerei 1336 b. 
Sogliano Pitt. mur. 583, 584. 

ΤΙ 167. 

3) Arch. Ztg. VIT, 1849, tb. 7, 2. Furtwángler LVIII 6. 

^ Herrmann, Denkmiáler der antiken Malerei, 119. Sogliano l.c. 585. 

5) II 169. 172. 174. 

8) Preller-Robert, p. 322, n. 5; Aesch. Septem 449: Ἄρτεμις προστα- 
τηρία; Wilamowitz, Aeschylus-Interpretationen, p. 6. 


9* 


36 


In eadem urna ab altera parte 'Thoas concitatus ad templi 
portam properat. 

Quae si recte sese habent, his urnis fabulae forma subest 
quae ab Euripidis dramate aliquo modo discrepat. Nam cum 
apud poetam Iphigeniae dolo et captivi et simulacrum coram 
Thoante ad mare abducantur, in urnis Orestes et Pylades 
noctu clam Iphigeniam cum simulacro auferunt. Nam quod in 
urna tertia 'Thoas adest, hoc artifieis studio omnes mythi 
figuras spectantibus ante oculos ponendi tribuendum est. Ce- 
terum ipse Euripides ansam quodam modo ei praebuit, eum 
Iphigeniam dicentem faceret, v. 996/7: 


δέδοικα καὶ τύραννον, ἡνίκ᾽ ἂν κενὰς 
χρηπῖδας εὕρῃ λαΐνας ἀγάλματος. 


Similis autem fabulae forma in pictura Pompeiana, quam 
supra tetigi, adgnoscitur (Herrmann 119, Sogliano 585). Iphi- 


cenia ibi e templo egreditur anxie oculis circumspiciens; 


sinistra simulacrum tenet, quod pallio occultare studet. Adsunt 
Orestes et Pylades vinculis liberi, Orestes in ara sedet, Pylades 
prope aram stat. 'lhoas deest. Itaque hic quoque simulacrum 


clam ex templo rapi videmus, ab urnis autem hoc maxime - 


discrimen est, quod nulla re indicatur rem noctu locum habere. 
Itaque fortasse post Euripidem, quem hanc fabulam primum in 
Scaenam produxisse constat,!) tragicus alius rem ita instituit? 
Factum id esse posse non nego. Sed si factum est, semen 
huius inventionis apud ipsum Euripidem situm est, ubi Pylades 
dicit v. 110—183: 


ὅταν δὲ νυχτὸς ὄμμα λυγαίας μόλῃ, 
τολμητέον τοι ξεστὸν ἐκ ναοῦ λαβεῖν 
ἄγαλμα πάσας προσφέροντε μηχανάς. 


Itaque quod illic Pylades proponit, perficere autem prohibetur, 
id quamquam alio quodam modo, scilicet Iphigenia adiuvante, 
in urnis fieri videmus. Atque nemo est qui ignoret, etiam 
ipsos artifices nullo poeta intercedente hac via novas fabularum 
formas procreasse; nempe quod in litteris aliquis intendit aut 
minatur neque tamen peragit, id re vera factum esse fingunt, 


1) Robert, Arch. Ztg. 1875, p. 134 $qq.; Arch. Márchen, p. 146 sqq. 

cuius rei varia exempla econlegit Robertus. Idem in Iphi- 
veniae fabula evenire potuit, ut de tragoedia deperdita cogitare 
minime necesse sit. 

Contra nihil cum Iphigenia fabula commune habent tres 
illae urnae (I84. 85, 1—3) quas Brunnius ad eam rettulit. 
Seduxit virum incomparabilem habitus iuvenis nudi qui Oresti 
captivo et in gemma aliqua?) et in sarcophagis Romanis?) 
reddito simillimus est. Sed eundem habitum iuvenis aliquis 
in urna à Brunnio ad Ulixem procos necantem vix recte 
relata^) prae se fert, qui pro Oreste haberi nullo modo potest 
(198,8), neque quiequam urnarum sealptoribus solemnius est 
quam figuras ex alius argumenti imaginibus depromptas in usum 
suum convertere, de qua consuetudine mox accuratius dispu- 
tabimus. Seduxit praeterea tabula quam mulier nuda iuxta eum 
iuvenem posita in una urna (2) manibus tenet. Itaque eam pro 
Iphigenia habuit. Haesit ipse quidem in mulieris nuditate; sed 
eam Penelopae et Cassandrae exemplis excusare studuit. At 
haec exempla non nimis evincunt. Nam Penelope in illa, de 
qua Brunnius cogitat, urna ad procos occaecandos omni 
mundo se exornat (I99,1) et, ut recte iudicat Franciscus 
Müller l.c. p. 85, ad Veneris exemplum efficta est. Cassandrae 
vero quam in eis quae Euripidis Alexandrum inlustrant 
urnis (I 11,24; 16,34) interdum nudam videmus tamquam vati 
nuditas unice convenit, qua de re egregie egit Ferdinandus 
Dümmler.? Quae omnia in Iphigeniam non cadunt, quam in 
lis de quibus modo disputavimus urnis semper caste vestitam 
invenimus. 'Tamen concedendum est Etruscis artificibus nudi- 
tatem vel maxime in deliciis fuisse, ita ut e. g. in speculis quae 
supra (p. 12) commemoravimus vel Tyro inter filios suos nudam 
repraesentarent. Itaque huic difficultati non nimium tribuendum 
esse censeo. Sed alterum iuvenem qui si haec interpretatio 


7) Bild und Lied, p. 69 sqq. Oidipus I, p. 9; II, p. 186, n. 18. 

?) Furtwàngler, Gemmen, tb. 67, 24; Overbeck, Gall. her. Bildw. 30, 3; 
sed confer gemmam Berolini servatam (Furtw. 8859), in qua Achilles et 
Patroclus eodem modo ac in alia gemma Orestes et Pylades exprimuntur. 

3) Overbeck, 1. c. 80, 5; Robert, Sarkoph. II 177. 178. 

^) Sobrie de ea iudieat Franz Müller, Die ant. Odyssee-Illustrationen, 
p. 102 sqq. 

5) Kleine Schriften II 405 sqq.: Über den Ursprung der Elegie. 

staret Pylades esset, cithara canere, ut Orestem consoletur,!) 
id quod in urna tertia videmus, hoc quidem nullo modo credi 
potest. Neque equum fírenatum quem in urnis secunda et 


tertia conspicimus habemus quo referamus, si de Iphigenia et 


Oreste agitur. Sed quid multa? "Tres hae urnae ab iis tribus 
disiungi non possunt, quas ad Caci historiam pertinere praeclare 
evicit Koerte (II tb. 119 et p. 256). Id quod et ipsum Koer- 
tium, cum rectam interpretationem pronuntiaret, et Robertum, 
cum quaestionem retractaret,2) fugisse videtur. Atque his 
tribus urnis accedentibus fieri non potest quin Roberti inter- 
pretatio aliquo modo corrigenda et amplificanda sit. Nam 
novi aliquid hae urnae adiciunt: feminam illam nudam quam 
pro Iphigenia Brunnius habuit. Quae cum semel tabulam 
teneat, fuit cum pro Sibylla eam haberem quae et ipsa ut Caeus 
in Palatino sedes habebat.?) Sed talis vatum duplicatio permira 
esset. Itaque Artilis uxorem esse suspicor qui maritum ad 
Cacum comitata sit; tabulam autem oraculum ab illo datum 
continere.*) Cui figurae ut locus daretur, in urnis prima et 
tertia unus Vipinnarum omissus est. Deinde notatu dignum 
est in urna prima Cacum pro lyra aut, ut Brunnio visum 
est, pugillares aut fortasse arcam sortes sacras contimentem 
tenere, iuxta eam Furiam gladium gerentem, post mulierem 
quam pro Artilis uxore habemus ministram patellam fructibus 
plenam ad rem divinam faciendam attollentem adparere. Sed 
magnas difficultates adfert urna secunda. Cum urnis prima 
et tertia figuras Artilis uxorisque et unius Vipinnarum, cum 
prima ministram et Furiam quae tamen dormiens humi sedet, 
cum tertia equum communes habet. Itaque dubitandum non 
est quin ad eandem fabulam spectet. Sed, quod maxime mi- 
randum est, Cacus omissus est, pro eo duo iuvenes inducti 
sunt, quorum unus gladium strictum manu tenens alterum 
vinculis liberat. Similis res in sepulcri, cui Alexander Francois 


7) Brunnius 1.1. p. 110. 

2) Caecus auf etruskischen Urnen, Festschrift für Blümnmer, p. 75 sqq. 

?) Servius, Aen. 6,72; Sueton, Augustus 91, vide Robert l.c. p. 84. 

^) Quam ad rem conferendi sunt adulescentes oraculum in tabulam 
inscribentes in zophoro Erechthei (A.-D. II 33, 5) et arae Pergamenae minore 
(Altertümer von Pergamon III2, tb. 31,1). Vide de hac re quae disseruit 
Robert (Arch. Jahrb. III [1888] p. 59 et Herm. XXV [1890] p. 437/8). 

nomen dedit, pariete conspicitur (Arch. Jahrb. XII, p. 70), 
ubi vineto nomen Caile Vipinas, liberatori eius Macstrna ad- 
Scriptum est.  Iniuria igitur Robert hune parietem ab urnis 
segregavit. Immo hoc testimonio nisi non dubitabimus etiam 
in urna vinctum Caelium Vipinam, liberatorem Mastarnam 
nominare. Hoc quoque pictura cum urna commune habet 
quod Aulus Vipinas liber est, qui urnae angulum dextrum 
tenet, in pariete adversarium trucidat cui VenO. Cau|le|$ plsay 
adscriptum est. Sed in pariete Artiles deest; eius partes 
Tarchon habere videtur. Itaque quamquam mythus idem, 
tamen mythi forma diversa esse videtur, cum quae in pariete 
Tarchoni, ea in urnis Artili accidant. His perspectis iam 
videamus, quid novi nobis urna haec secunda de historiae pro- 
cessu doceat. Recte mihi Robert intellexisse videtur, Artili a 
Caeo magnam calamitatem in posterum praedici, sed Vipennas, 
eum ei in Caci ipso sacro insidiarentur, vatis maiestate coerceri. 
Iam quod in urna secunda repraesentatum videmus, multo 
posteriore tempore acciderit necesse est.  Discimus Artilem 
non solum Vipennarum insidias effugisse sed etiam postea 
occasione data unum eorum cepisse et in vincula deduxisse. 
Sed a fratre et Mastarna liberatur. Atque tum Artilem - 
morte adfectum esse nostro iure conicere possumus. En cala- 
mitas ei ἃ Caco praedicta. Unum restat quod scrupulum 
moveat, gladius sive culter quem ministra tenet, qui sacrificio 
ineruento minime conveniat. Sed animadvertendum eundem 
loeum in aliis urnis unum Vipennarum gladio stricto tenere. 
Itaque suspicor scalptorem mira socordia has duas figuras 
angulares confudisse et contaminasse, qui ne id quidem con- 
Sideravit, neque huic ministrae neque equo in ea quam ex- 
primere vult re locum esse. 

Sed non solum singulae figurae, sed etiam plures eadem 
actione comprehensae congruentiae gratia duplicantur. Cuius 
rei exemplum egregium praebet urna, quam Koertius de inter- 
pretatione desperans eis adiunxit, ubi duo iuvenes in ara prae- 
sidium quaerentes expressi sunt, IT 80, 1. 2; 81,3. Sed in ea de 
qua agimus urna II 81,4 (v. imaginem p. 40 insertam) haec ara 
deest. Imago ita bipertita est, ut unum dimidium alterum quasi 
speculo reddat, ut, si tabula per medium difissa duas partes 
complicueris, singulae figurae fere se tecturae sint. Itaque simile 

quid hic invenimus atque quod in Centaurorum Amazonumque 
imaginibus observavimus (p. 21 s.), nisi quod eadem actio bis ex- 
pressa est. Sunt autem utrimque quinque figurae eaedem ut 
iam dixi. Heros aliquis genu nisus mortuum humi iacentem 
spoliaturus erat, cuius praeter caput et bracchium nihil oculis 
subiectum est. Sed supervenit vir galeatus et loricatus, ut spo- 
liationem prohibeat. Huic autem se obicit vir clipeatus et arma 
cum eo confert. Inter pugnantes quintus vir obstupefactus 
bracchium tollit. Quamquam similia in Iliade saepius eveniunt, 

tamen optime cum urna convenit libri XVII initium, si licentiae 
quam in inlustrandis poetis artifices sibi sumebant rationem 
habemus.  Patroclum spoliare Euphorbus conatur; Menelaus: 
eum ingreditur, paullo post Hector in Menelaum impetum facit. 
Figura quinta fortasse Apollo est qui Mentis figura indutus 
Hectora impellit. Sed hoc quidem satis incertum esse concedo. 
Ceterum in tanta congruentia ne differentiae quidem omnino 
desunt tales quales etiam in urnis quae ab Iphigenia Taurica 
pendent observavimus. Quarum summa est, quod a parte 
dextra temporis momentum paullo anterius expressum est quam 
a sinistra. Nam hic Menelaus sinistra capillum Euphorbi 

adprehendit, illic bracchium sinistrum contra Hectora tendit, 
ni fallor scuti marginem eius adprehensurus. Quocum cohaerere 
videtur, quod hic Euphorbus etiam gladium tenet, qui illic 
ei deest. Leviores differentias missas facio. 

. REodem congruentiae studio commoti urnarum scalptores 
figuras addunt quae ab argumento prorsus alienae sunt. Quod 
factum esse puto in urnis quae Troili historiam repraesentant, 
148 sqq. Exeundum autem est ab eis exemplis quae Achillem 
cum 'Troili capite abscisso ad aram, Apollinis Thymbraei 
scilicet ad quam puer occisus est, confugientem ostendunt 
(29—36). Utrimque Priami filii, Hector et Deiphobus, prae- 
terea Aeneas, ut vasa Graeca docent, impetum in eum 
faciunt. Huc usque omnia bene se habent et cum mytho 
Graeco optime conveniunt. Sed in omnibus his urnis iuxta 
Achillem alium armatum, modo barbatum modo imberbem, in 
ara insidentem invenimus,?) habitu Achilli simillimum, ut 
Pyladem iuxta Orestem in ea de qua supra (p. 27) egimus urna, 
182,14,15. Socium Achillis eum esse elucet. Sed hoc ipsum 
mytho Graeco repugnat. Nam eius summa est Achillem primis 
belli Troiani diebus, cum nemodum Achaeorum ad Troiae 
murum adpropinquare auderet, nullo comite ad fontem urbi 
vicinum se reddidisse, ibique Troilum et Polyxenam deprehen- 
disse. Ita solum eum post fontem insidiantem videmus in Timo- 
nidae aliisque eiusdem argumenti vasis,?) solum 'Troilum perse- 
quentem in Clitiae cratere et alibi, solum puerum necantem 
in Onesimi calice,?) solum eum Priamidis arma conferentem in 
amphora Monacensi,9) nemine adiuvante praeter Minervam et 
Mercurium. A Graeco sive poeta sive artifice sensum historiae 


1) Crater Clitiae, F.-R., tb. 12; amphora Tyrrhenieca Monacensis 
(Thiersch, Tyrrhenische Amphoren, tb. 1). 

?) Semel (in urna 84) nondum sedet, sed ad aram adcurrit. 

3) Athen. Mitt. 1905, tb. 8; Lecyth. Corinth., Arch. Zte. 1856 (tb. 91,1; 
p.226 sqq.), et in vas. Berol, Furtw. 1694, 1966. Vas Lacon., Arch. Ztg. 
1881, p. 243/4. 

*) Mon. d. Inst. X 22,1; Gerh., A.-V. IIT, 185; Jahn, Teleph. u. Troilos, 
tb.2, 4; Furtw., Berl. Vasens. 1895; Annali 1835, p. 119 et 1850, p. 85 et - 
in vas. Berol, Furtw. 1685, 1728, 1742. 

*) Hartwig, Meisterschalen, tb. 58/59, p. 589; Journ. of Hell. Stud. 
1915, p. 128. 

9$) "Thiersch, Tyrrh. Amphoren, tb. 1. 

ita turbatum esse, ut Achilli socius daretur, vix credi potest. 
Itaque nostro iure statuimus, hunc comitem ab ipsis scalptoribus 
urnarum eo consilio additum esse, ut συμμετρία crearetur. 
Quae cum ita sint, ab omni nominatione abstinendum esse 
dicerem, nisi in speculo Etrusco (V 110), quod eandem imaginem 
exhibet, huic heroi Aiacis nomen adscriptum esset, quam 
interpretationem iam Brunnius, cum de his urnis ageret pro- 
posuerat.) Atque concedendum est faciem huius figurae Aiaci 
unice convenire. Itaque artifices Etrusci aut a principio Achilli 
hac in re Aiacem comitem contra omnem rationem dederunt 
aut comitem anonymum postea pro Aiace habuerunt. Eundem 
comitem etiam in duabus illis urnis invenimus quae Achillem 
puerum ad aram trucidantem ante oculos ponunt 27,?) 28. 

In ceteris vero urnis quae ad mortem "Troili spectant 
puer equo aut vehitur aut vectus erat. De hoc equo, prius- 
quam longius progrediamur, pauca monenda sunt. In car- 
minibus epicis heroes equis ad equitandum non uti nemo est 
qui nesciat.  Insequenti vero aetate equus currus locum 
occupat.  Utebantur eo, ut ad adversarios celerius adpro- 
pinquarent, tum autem desiliebant et pedibus pugnabant,?) 
dum puer alteri equo insidens domini equum tenet. Ita in 
vasis antiquioribus 'Troilum duos equos quorum uni insidet 
aquatum ducentem videmus. Sed posteriore tempore, quo equi- 
tandi studio homines indulgebant, quid mirum 'Troilum quoque 
altero equo omisso tamquam verum equitem repraesentari? 
Talem eum iam Sophocles in Troilo suo induxisse videtur, si 
quidem scholia Townleyana (ὦ 257) in hac fabula αὐτὸν 
ὀχευϑῆναι (λογχευϑῆναι Welcker, λοχηϑῆναι Maass) ἕππους 
γυμνάζοντα παρὰ τὸ Θυμβραῖον καὶ ἀποϑανεῖν vera testantur. 
In hac igitur fabula, ut in vasculis antiquioribus, minimum 


7) Aliter de socio Achillis 1udicat Schreiber, Ann. 1875, p.207; qui 
Patroclum eum esse, qui fortasse e tragoedia Phrynichi depromptus esset, 
coniecit. Sed Phrynichi tragoedias post saec. V etiam artifieibus notas 
fuisse verisimile non est. 

?) Hac in urna Troilus Troilo Onesimi non dissimilis est. Fortuitum 
hoc fortasse est, sed tamen notandum. 

?) Cf. vas. Corinthium, Mon. Piot 1908, tb. 14 et vide quae disputavit 
Helbig, Equites singulares, Münchener Abh. 28, p. 269 sqq.; Mém. de l'In- 
stitut. 97 (1902), p. 157 sqq. 

duos equos habuisse videtur, nisi forte curru eum vectum 
esse statuimus, sed iam in calice rubris figuris ornato, 
Sophoele anteriore (Arch. Zeitg. 1871, tab. 48), TTroilus uno 
equo vehitur, tum in inferioris aetatis vasculo quod O. Jahn 
(Telephus und Troilus und kein Ende, tab. 9) cum Sophoclis 
tragoedia quodam modo cohaerere fortasse recte iudicavit, 
TTroilus unum tantum equum loro ducit. Aliae vero imagines 
Graecae quae 'Troium ut equitem repraesentant notae mihi 
non sunt. Secuntur urnae Etruscae. Etiam in pariete quodam 
Pompeiano?) et in sarcophago Romano?) 'Troilus dum ab 
Achille necatur equo vehitur. Sed cum in sarcophago scutum, 
in pictura hastas gerat?) ea fabulae forma subesse videtur 
quam Vergilius Aen. I, v. 474 sqq.: 


parte alia fugiens amissis 'Troilus armis 
infelix puer atque impar congressus Achilli 
fertur equis . .. 


et Seneca in Agamemnone v. 744: 


te sequor nimium cito 
congresse Achilli 'Troile 


significant. "lamen Vergilius ab his duabus imaginibus eo 
discrepat, quod non de uno, sed de pluribus equis loquitur, ita 
ut'Proilum curru vehentem animo sibi finxisse videatur. Idem 
videmus in sexti saeculi exeuntis calice Attico, unico Graeco 
artificio,*) quod hanc fabulae formam, etiam Plauto Bacch. 354 
motam repraesentat. Ceterum de ea conferas Kiesslingium Anal. 
Plaut, p. 16, Robertum Bild und Lied, p. 125, n. 60. 

Sed ad urnas, in quibus Troilus equo vehitur revertamur. 
Quarum duae distinguuntur classes; in una equus etiam erectus 
adspicitur, in altera humi cecidit. Atque ut ab altera initium 
faciamus, duae eius classis urnae hoc proprium habent, ut 


1) Areh. Ztg. 28, tb. 36,1. Sogliano Pitt. mur. 548. 

3) Sarkoph. II 63a. 

3) Idem videmus et in Clitiae cratere (cf. Atene e Roma V, p. 710, f. 3) 
in Brygi calice (Mon. Piot XVI 1908 tb. 15) in alio ineuntis V. saeculi 
vaseulo Attico (Jahn, Tel. et Tr. 4), sed cum ibi Polyxena adsit, Troilum 
non in campo Achillem petivisse, sed ut in ceteris vasis sorori ad fontem 
comitatum esse luce clarius est. 

*) Mon. d. Inst. 10, tb. 22, 2; Jahn, Telephus et Troilus u. k. E., tb. 2. 

Achilles et socius eius, eodem modo atque in eis de quibus 
modo diximus urnis in ara, in equo, dorso aut latere iacente, 
uno genu nitantur, Achilles autem caput "Troili abscissum 
manu teneat, 14, 18. In omnibus aliis Troilus etiam vivus 
equo cadenti insidet, 15 —17, 19— 26. — Achilles plerumque 
eum capillis ab equo detrahit, ut in vasis Graecis nonnullis, 
velut in calice Onesimi; semel tantum 15 gladium destringens 
contra puerum stat. A dextra vero parte semper alter armatus 
Achilh, habitu ei plerumque persimilis, oppositus est. Atque 
his quidem in urnis primo dubitare aliquis possit, utrum alter 
hie pugnator et ipse puerum adgrediatur an ei auxilium ferat, 
utrum socius Achillis an 'Troili frater sit. Auget hane dubi- 
tationem urna decima septima, ubi post hunc militem feminam 
seminudam, quam homo clipeatus sequitur, adspicimus, sive 
Hecubam sive Polyxenam. Sed cum eadem figura sine elipeato 
in angulo sinistro congruentiae causa repetita sit, huius argu- 
menti auctoritas nulla est. 'Tum in urna 22 clarissimum est, 
alterum pugnatorum ictum puero inferre In urna 26 et 
Achilles et alter miles Troilum lanceis petunt; etiam in urna 
23 ille lanceam tenet, et, ni fallor, Achilli quoque, cuius dextra 
nune deperdita est, lanceam tribuere debemus.) Denique in 
urnis 21, 22, 24, 25 binae figurae?) Troili vitam depreeantes 
utriusque militis genua amplectuntur, ut luce clarius sit etiam 
ab altero pugnatore puero periculum intentari. Haec omnia 
probant alterum militem non Troili fratrem, sed Achillis socium 
esse, congruentiae gratia additum. 

Iam si ad priorem classem nos convertimus, ubi 'Troilum equo 
fugientem, Achillem persequentem videmus, idem dubium oriri 
potest. Nam in urna octava post tergum alterius pugnatoris 
Troiae urbis porta est efficta, ex qua Priamidarum unus egres- 
surus est, ut fratri auxilium ferat, Priamo perterrito dextra elata 


1) Mero casu fieri ut etiam apud Sophoclem Troilus ab Achille lancea 
occidatur vix est quod moneam. 

2) In urna 21 duae puellae sunt, ut de Polyxena cogitari possit. Sed 
in urna 22, ubi supplicum sexus diversus est, Polyxena in superiore ima- 
ginis parte supra Troilum passis capillis adposita est, ut ab omni nomina- 
tione abstinere satius ducam. Ceterum hac occasione utor ad monendum 
etiam in aliis quattuor urnis Polyxenam adesse, aut capillis passis 25, 26, 
aut veste sua velificantem 23, 24. 


45 


adstante.!) Itaque aliquis credere possit etiam armatum illum 
paullo antea ex porta egressum et pro Hectore habendum esse. 
Quo statuto etiam in urnis tertia, quarta, tertia decima de 
Heetore cogitare possis. Sed in nulla harum urnarum satis clare 
expressum est hune militem Achillem et non Troilum invadere; 
in ceteris omnibus eum puerum petere certum est. Et in urna 
octava hune militem e porta egressum esse, ut iam diximus, 
cogitari quidem potest; sed re vera egressum esse minime 
necessarium est; porta enim urbis etiam in urna secunda 
iuxta hune militem adparet, ubi is gladio elato puero minitatur. 
Tum perpendamus quantum in arte antiqua valeat figurarum 
ordo et constantia. Quod qui cognitum habet, nullo modo 
concedere potest, in tribus quattuorve urnis Achillis illi socio 
anonymo Hectorem habitu simillimo substitutum esse. Quae 
cum ita sint, nostro iure statuimus in omnibus his urnis Achilli 
comitem ἃ Graeca fabula alienum additum esse. 

Etiam de figuris completivis quae dicuntur nonnulla dis- 
serere non absque re erit, quae aut spatii explendi causa aut 
alia ratione additae sunt. Itaque in urnis tertia, quinta, nona 
sub equo Troili arma quaedam conlocata sunt, in urnis vero 
seeunda, quarta, octava, undecima, duodecima, tredecima vir 
aut humi iacens aut praecipitans, "Troianus scilicet, cui 
secundum ea quae supra disputavimus hac in re non magis 
locus est quam comiti Achillis. In urna autem septima hunc 
locum ipse Priamus diademate insignis tenet?) Hoc eo pertinet, 
quod artifices fere omni tempore student omnes quae cum his- 
toria inlustrata aliquo modo cohaerent personae spectantibus 
ante oculos ponere. Maxime hoc proprium est artis antiquioris?) 


1) Conferre iuvat et Clitiae cratera, ubi Priamo ante portam sedente 
Hector et Polites exeunt, et hydriam paullo posteriorem (Mon. d. Inst. I 34) 
in qua pugna cum 'Troili morte coniuncta est, nisi quod tot saeculis inter- 
positis ullam inter haec vasa et urnam illam necessitudinem intercedere 
nemo eontendere ausit. 

22) Hoc diadema signo est, iniuria Braunium et Brunnium de paeda- 
gogo Troili cogitasse, pro quo alia eiusdem urnae persona habenda est, 
y. infra p. 46. 

3) In vaseulo Timonidae post Achillem insidiantem Priamus cum alio 
sene Troiano adstat, in catillo quodam Athenis adservato Wien. Vorlegebl. II, 6 
(Conze) Achilles arma capiens exprimitur coram Peleo, Thetide, Neoptolemo, 
vide Heydemann, Griechische Vasenbilder VI 4. 

sed ne ἃ sarcophagis quidem Romanis alienum.?) Magis mytho 
Graeco convenit quod in urnae tertiae angulo sinistro Polyxena 
conlocata est, in urna septima in utroque angulo duplicata 
conspicitur; similiter eam in urna 17 iteratam esse iam supra 
(p. 44) monuimus; in urna 13 a parte dextra adcurrit, in urna 12 
ante 'TTroili equum humi sedet.? | De eiusdem in urnis 22, 
28, 24, 26 figura iam supra (p.44 n.2) disputavimus. Alius 
notae iuvenis esse videtur quem in urna septima ante 'Troili 
equum fugientem videmus. Armis cum careat, neque miles 
Troianus neque Priami armiger esse potest. Petasus hominem 
inferioris ordinis significare videtur. Itaque ni fallor Troili 
servus est, nisi rectius dixerim paedagogum. Nam artifici 
sine dubio licuit huius aetatis puero ex sui temporis moribus 
paedagogum tribuere, etiam si nullus poeta id finxisset. Sed 
finxit Sophocles, ut fragmenta 562 τὸν ἀγδρόπαιδα δεσπότην 
ἀπώλεσα et 563 σχάλμῃ γὰρ ὄρχεις βασιλὶς ἐκτέμνουσ᾽ ἐμούς 
docent, unde elucet eum ut eunuchum inductum fuisse. Atque 
in vasculo Jahniano (cf. supra p.43) hie paedagogus tamquam 
adulescentulus imberbis repraesentatus est.?) 'lTum in urnae 19 
angulo sinistro hominem barbatum sinistrorsum aufugientem 
conspicimus qui modo paedagogorum vestitus est. Id quod iam 
Brunnius animadvertit, tamen ita eum interpretari dubitavit, 
quod sinistra gladium vagina conditum teneret. Sed huic rei 
non nimium tribuendum esse puto. Nam perbene cogitari 


potest, Priamum paedagogum Troilum extra muros comitaturum: 


vladio armavisse. Sed probabilius est de scalptoris socordia 
agi. Eandem figuram eodem loco in urna octava conspicimus; 


1) II 47e, in quo Priamus coram Andromacha corpus Hectoris ab 
Achille petens exprimitur, et III 161 et 163, in quibus Theseus et Phaedra 
congruenter in angulis positi in una eademque scaena adesse finguntur, id 
quod Euripidis tragoediae quam maxime repugnat. 

2) Hae sola in urna Achillis comes deest. Eius locum tenet iuvenis 
utraque manu serpentem tenens; quem daemonem esse posse propter vultus 
mansuetudinem negat Brunn, ipse de nominatione desperans. Sed cum 
iuxta eum furia conspiciatur, vix aliam explicationem relinqui puto. ἘΠ 
eundem daemona in vasculo Etrusco quod Orphei fabulam inlustrat (Ann. 
1879 tb. V) inveniri monuit Koerte. Alterum huius vasis latus Cadmi fabulam 
inlustrare conlata urna quae in vol. IL, tb. 7 reddita est suspicor. 

?) Nihil ad rem quod in calice quem supra p. 49 commemoravi Troianus 
aliquis scythico modo vestitus et bipennem tenens dextrorsum aufugit. 

cum manus deperditae sint, num hic quoque gladium habuerit, 
diiudicari nequit; sed verisimilius est eum perterritum manus 
inanes sustulisse. 

. lam vero denuo animum in eas urnas intendere debemus 
quae Troilum dextrorsum versum in equo cadenti insidentem 
ostendunt, tb. 57— 60, 19—26. Sane etiam in calice Attico 
cuius iam bis mentionem feci, puer in equo cadenti insidet,!) 
sed nulla intercedit inter has imagines figurarum similitudo. 
Eo magis est cum Persa illo nobili, qui in celeberrimo musivo 
Pompeiano ab Alexandro transfoditur.? | Quod musivum ἃ 
Philoxeni Eretriensis pictura pendere hodie inter peritos con- 
stat. Sane haec figura Philoxeno multo anterior est, iam in 
Minervae Victoriae.templi zophoro invenitur et fortasse recte a 
Benndorfio ad Polygnotum relata est.) Sed antiquiora exempla, 
ubi de urnis agitur, nullius momenti sunt. Philoxeni autem pic- 
turam scalptoribus urnarum non solum cognitam fuisse sed 
etiam compendiose redditam esse nemo est qui nesciat (Wien. 
Vorl. S. IV, tb. 8.9 Itaque nostro iure statuimus hanc Persae 
figuram ab iis ad Troilum translatum esse.) Quid quod 
etiam ipsius Alexandri figuram ex eadem pictura depromptam 
in aliis urnis deprehendimus II, tab. 89, 90; ibi enim equitem 
Alexandro illi simillimum impetum facere videmus in puerum, 
qui ad paedagogum suum refugiens ab eo protegitur. Hae 
quoque fieurae exemplum Graecum ad aliam fabulam pertinens 
imitantur; nam primo obtutu adparet eas ad statuas quae 
Niobidarum natu minimum cum paedagogo repraesentant re- 
dire.) Itaque haec imago ex duobus exemplis Graecis inter 


1) Vide etiam cratera Viennae adservatum qui idem momentum ex- 
hibet, Sacken- Kenner, Samml. d. K. K. Münz. u. Antiken-Kab. no. 225. 

?) Contra in eis urnis, ubi sinistrorsum Troilus spectat, figura diversa 
est. Quibus comparatis necessitudo, quae inter musivum et alias illas 
urnas intercedit, etiam manifestior fit. 

8) Heroon v. Gjólbaschi- Trysa, p. 138 ss. 

4) Nune multo melius in Koertii volumine tertio tb. CXI et CXII. 

*) Similiter qui in urna octava sub equo Troili iacet Troianus (cf. 
supra p. 45) ad Galli moribundi, qui olim doni votivi Attali pars erat, 
exemplum expressum est, id quod iam perspexit Brunnius p. 57. 

€) Cuius figurae tria extant exempla: 1) Florentiae; 2) Parisiis; 
8) in museo Ny Carlsberg, vide Stark, Niobe tb. 16,9; Dütschcke, Antike 
- Bildwerke III 142 sqq.; Hübner, Revue archéol. 1909, p. 79 sqq., tb. 1. 

se diversissimis conflatum est. Praeter has figuras principales 
fere semper sub herois equo virginem plerumque seminudam 
iacentem videmus.  Ceterae figurae minoris momenti sunt. 
Bis mulier seminuda calceis venatoriis insignis equitem retinere 
studet; Furiam eam recte nominare Koertius mihi videtur; 
in urna 5 altera Furia, in urna 4 iuvenis aliquis equum ad- 
prehendere studet. Koertius de Athamantis insania cogitavit, 
quae interpretatio dubitationibus nonnullis subiecta esse mihi 
videtur. Fac in arte Etrusca, ut postea in Romana, omnem 
heroa equo uti posse, at ubi est in Athamante, qui perhibetur, 
ulum insaniae vestigium? | Furiam adesse respondeas; sed 
ea incitare Athamanta, non retinere debebat. "Tum vero 
desideratur Ino, quae, si Koertii opinio constaret, nullo modo 
deesse posset. Denique Learchus a patre non percutitur, sed 
e rupi deicitur. Magis adridet Connestabilis interpretatio, a 
Koertio me quidem iudice immerito repudiata. Ille enim ad 
Troili mortem has urnas rettulit. Nam quod in illis de quibus 
antea disputavimus urnis haec res plane aliter figurata est, 
id huic interpretationi minime obstat, praesertim cum con- 
sideraveris illas exempla (Graeca imitari, has si quidem 


recte disputavimus ab ipsis scalptoribus Etruscis ex alienis 


elementis compositas esse. F'avet autem huie interpretationi, 
quod paedagogus ille 'Troilum protegens etiam in duabus 
urnis (I 14, 29 et 80) invenitur, quae Alexandri agnitionem 
exprimunt. Iniuria enim Brunnius negavit, de Troilo cogi- 
tandum esse (p.18) quippe qui eo tempore nondum adultus 
fuisset. Eiusmodi enim deliberationes litteratum potius quam 
artificem decent. Tum virginem sub equo iacentem Polyxenam 
esse, vix est quod moneam. Neque in Furia offendendum est. 
Troili enim occisio semper Achilli crimini data est, quod luere 
debebat, cum eodem loco, scilicet in Apollinis 'lThymbraei 
sacello, ἃ Paride necaretur.!? De quattuor vero urnis, quas 
Koertius his adiunxit (tb. 91, 92), quod eum eis figuras non- 
nullas, praecipue equitem ad Alexandri exemplum expressum, 
communes habent, nihil adfirmare ausim; sed posse et ipsas 
ad 'Troili fabulam spectare minime negaverim. In secunda 


1) Vide Hellanieum, ír. 135; Schol. Eur. Hec. 41; Troad. 16; cf. 
Wilamowitz, Hom. U. 181; Robert, Bild und Lied, 125 sqq. 

certe paedagogus cum puero adest, equitem non puerum, sed 
virginem, Polyxenam scilicet, lancea petere artificis libidini 
tribui potest. Ea quae Polyxenam quam putamus sustinet 
mulier dextram supplicem ad equitem tendens Hecuba esse 
potest. Ceterae figurae completivae esse videntur. In urna 
prima paedagogus solito habitu adest, sed puer deesse videtur, 
nisi is est quem sub equo Achillis quem diximus iuxta vir- 
einem sedentem prostratum videmus. In urna tertia supra 
equitem virgo veste sua velificans adparet, qualem in eis de 
quibus supra egimus urnis I, tb. 59, 283. 24 Polyxenam invenimus. 
Eius sub equo locum figura vestitu muliebri tenet, quae bracchio 
sinistro scutum gerit, res admodum mirabilis. Α dextra eius 
puer genibus nititur, quem sequitur paedagogus, sed imberbis 
et pusillus. Fieri non potest quin scalptor exemplum suum 
pravissime intellexerit. Quae suspicio eo confirmatur, quod 
Polyxena quam putamus a duabus puellis cireumdatur, quae 
miram quandam rem in apsida curvatam manibus tenent. 
Hane rem pro caeli imagine haberes,!) nisi forma igni similis 
esset. Denique in urna quarta virgo seminuda sub equo sedet, 
juxta eum puer in genua procumbit; sed quod in Troilo satis 
mirabile esset, lorica praeditus est. Paedagogus deest, nisi 
pileatus ille est, qui et ipse in genua procumbens virginis 
bracchium dextrum comprehendit. Haec autem omnia tam mira 
sunt, ut a certa interpretatione abstinere satius existimem. 
Itaque exemplis probavimus urnarum scalptores nonnum- 
quam figuras ex imaginibus prorsus alias fabulas inlustrantibus 
mutuari et in usum suum convertere. Ita etiam explicari 
puto, quod in urnis quae Agamemnonis mortem exhibent 
(1 79, 1, 2; 85, 2) Clytaemestra pro securi scamno utitur.) Nam 
figuram similimam in sarcophago Petropolitano Aegisthum 
seamno ab Oreste defendere videmus, quam Erigonam Aegisthi 
et Clytaemestrae filiam esse evicit Robertus.?) Itaque ex 


1) Ut in lorica Augusti statuae (Arndt-Bruckmann, Portraits Taf. 701/8; 
Studniezka, Róm. Mitt. 25 [1910], p. 81, f. 1; p. 82, f£. 2. Cf. O. Jahn, Arch. 
. Beitr. 85,28) et in statua Berolini adservata (Beschr. d. ant. Skulpt. d. Berl. 
Mus. 82). | 

?) In quarta urna I 75,8 instrumentum deperditum est, ut res in- 
certa sit. ] 

3) Robert, Sarkoph. II 154 p. 166 et Bild und Lied, p. 185, n. 34. 

pietura quae sarcophago illi subest scalptores Etrusei Erigo- 
nam deprompserunt et in Clytaemestram mutaverunt.?) "Tum 
in urnis quae ad Pelopem et Hippodamiam spectant (11, 
tb. 49 sqq.) Hippodamia plerumque a Pelope adiuta de curru 
descendens conspicitur (2—7), semel erecta iuxta eum in curru 


stat (1); sed semel scilicet in ea urna quae in tabulae 52 
parte inferiore sine numero reddita est (v. imag. adpositam), 
a iuvene, de cuius nomine mox disputatura sum, librata ita 
bracchiis tenetur, ut a tergo adspiciatur. Haec est Plutonis 
Proserpinam rapientis figura, qualis in nummis, in anaglypho 
eburneo Pompeiano, in sarcophagis romanis invenitur.?) Hunc 


1) Eiusmodi figura scamnum tollens etiam in urna voluminis tertii 
tb. VII 8 exprimitur, quae nihil cum matricidio Orestis commune habet. 

2) a) Overbeck, Kunstmyth. IIT, Münztaf. 9, 7—19; b) Atlas tb. 18, 4a; 
c) Atlas tb. 17, 1—8; 22, 23. Tum vide calicem Homericum, Journ. of 
Hell. St. 1902, p. 8, fg. 2 et pateram Canolei, Pagenstecher, Calen. Ceram. 
p.74, no. 114. Ad aliam raptus Proserpinae figuram Amphiaraum terra 
mersum redire qui in urna in tb. II 25, 2 expressa conspicitur, Robert, 
Oidipus II, p. 89, n. 168 demonstravit. 


ol 


igitur iuvenem Koertius Pelopem vocat, eundem in parte 
sinistra, ubi rota Oenomaum occidit, repetitum esse dicit. Sed 
duas scaenas diversas eadem urna contineri inanditum est. 
Contra recte Koertius Brunnii opinionem reiecit, qui Oenomai 
interfectorem hac in urna pro Myrtilo habebat; nam ceterae 
urnae (tb. 41—48) probant, hoc crimen semper a Pelope com- 
mitti, qui hane ad rem plerumque rota utitur (2, 3, 10, 
11, 13, 14, 15). Quid igitur relinquitur? Opinor raptorem 
Hippodamiae in urna nostra Myrtilum esse. Obversabatur 
scalptori ea fabulae forma quam Apollodorus ita tradit 
(epit. 2, 8): λαβὼν οὖν Πέλοῳ τὴν 'Lxxoódusuxv καὶ διερχό- 
μενος ἐν τόπῳ τινὶ τὸν  υρτίλον ἔχων μεϑ’ ἑξαυτοῦ μιχρὸν 
ἀναχωρεῖ κομίσων ὕδωρ διψώσῃ τῇ γυναικί. Μυρτίλος δὲ ἐν 
τούτῳ βιάζειν αὐτὴν ἐπεχείρει.  À qua narratione tamen 
artifex ita discessit, ut Myrtilum, dum Pelops Oenomaum necat, 
Hippodamiae vim inferre faceret. Quod ad exprimendum ut 
iam dixi Plutonis et Proserpinae figuris usus est. 

Similiter egit eius urnae scalptor quam Koertius eis 
adnumeravit, quae Dircae supplicium exprimunt (II 5, 4). Et 
sane si in angulo sinistro duos iuvenes taurum ferocem addu- 
cere videmus, de Amphione et Zetho cogitare in promptu est, 
praesertim cum has figuras ab Apollonii et Taurisci opere 
celeberrimo pendere, quod etiam urnis re vera Dircae fabulam 
exprimentibus subest (IV 1—3), primo obtutu adpareat. At 
cetera omnia Koertii interpretationi repugnant. Nam Dirce 
quae esse deberet in parte dextra post aram aliquam attonita 
magis quam perterrita adparet. In altera ara vir supplicis 
instar insidet. Quae duae arae quid ad Dircae fabulam faciant, 
intelligi nequit. Medium duo reges vestitu nobilissimo insignes 
occupant, ἀντιϑετιχῶς sibi oppositi, in diversas partes rece- 
dentes, inter quos iuvenis aliquis tamquam conciliaturus inter- 
venit. Fortasse iteratum eundem regem esse dicas, cuius rei 
supra multa exempla congessimus. Sed etiam eum qui in ara 
sedet virum, quamquam caput deperditum est, regem esse 
propter vestitus similitudinem probabile est. Accedit quod 
personae praesentes admirationem potius quam terrorem prae 
se ferunt. Fabula igitur quaerenda est, in qua taurus quidam 
admirationem movet. Est haec historia Minois, qui cum post 
vitrici mortem regno prohiberetur sibi ἃ dis imperium desti- 

natum esse eo se demonstraturum esse professus est, quod 
quidquid optasset eventurum esset. taque e mari taurum 
emergere optavit, quem Neptuno se immolaturum esse vovit. 
Quo miraculo facto regno potitus est. Sed tauri pulchritudine 
captus votum non solvit. Quae secuntur omnibus nota sunt. 
Dei irati Pasiphaen monstruosa cupiditate tauri illius inflam- 
maverunt, ex qua Minotaurum peperit. In urna igitur taurum 
illum ad aram adduci videmus, ut immoletur; videmus Pasi- 
phaen iam eius pulchritudine attonitam. In ara autem Minos 
ideo supplex sedet, quod qui regno eum prohibebant facile etiam 
capiti eius minari poterant. Duo alii autem reges Minoi per- 
similes pro fratribus eius Sarpedone et Rhadamanto habendi 
sunt. Sane apud Apollodorum, gravissimum huius historiae 
auctorem (Apoll. Bibl. III 1, 2, 3), adversarii Minois non nomi- 
nantur, ut de toto populo mythographus cogitare videatur; 
fratres enim ili iam antea Cretam reliquerant, Sarpedon 
propter amorem pueri, Rhadamantos causa non indicata, Sed 
eodem aut fortasse meliore iure fabulae formam statuere 
possis quae Minois fratres et ipsos regnum sibi vindicasse, 
Minoa eo prohibuisse narrabat. Atque simile aliquid tradit 


Herodotus 1173. "Tres autem adulescentes, quorum duo taurum . 


adducunt, tertius Minois fratres pacare studet, Minois filios 
Catrea, Deucalionem, Androgeum esse non sine probabilitate 
conicere mihi videor, praesertim cum iidem etiam in sarco- 
phagi ad eandem fabulam spectantis latere sinistro, si verum 
vidit Robertus, expressi sint (S. R. ΠῚ ef. p. 50s). Itaque 
statuimus artificem Apollonii et "Taurisci opere ad aliam 
fabulam inlustrandam usum esse.:) 
Haec habui quae de urnis Etruscis dissererem. 


7) Ceterum non peregrinos solum artifices sed etiam conlegas suos 


urnarum fabricatores hoc modo compilant. Ita Bruunius cognovit Priamum 


in Paridis et Menelai certamine in genua procumbentem I 66,1 ad Oedipi 
exemplum 1I 17,2. 19, 5. 20, 8 expressum esse. Permirum est, Polyphemum 
semel (186,1) non ut par est rudem et hirsutum, sed paene nobili facie 
repraesentatum esse. Hoc inde factum esse docuit F. Müller (l.c. p. 10 sqq.) 
quod huius urnae artifex urnas quae Philoctetae fabulam exprimunt imi- 
tandas sibi proposuisset (II 71, 72). Paridem in sella sedentem et Helenae 
adpropinquantis pulchritudinem miratum (I 17,2 sqq.) in incerti argumenti 
urnae utroque angulo iteratum invenimus (II 98, 1). 


Addendum ad p. 5. 


Cum Phidiae sphingibus comparari possunt aquilae Gany- 
medem in altum rapientes, quas in Adonidis lectisternio 
describendo Theocritus commemorat (XV 124), sine dubio lecti 
pedum capita figurata. 


Conspectus speculorum et urnarum 
de quibus hae in dissertatione disputatur. 

Druck von Ehrhardt Karras G. m. b. H. in Halle (Saale). 


Vita. 


Nata sum, Lisa Hamburg, Berolini die decimo mensis 
Septembris anni 1890 patre Iosepho medico quem ante hos 
quattuor annos praematura morte mihi abreptum esse doleo 
semperque dolebo, matre Anna e gente Meyer. Civis sum 
Borussiae, religioni addicta sum mosaicae. Primis litterarum 
elementis imbuta sum annis 1896—1902 Berolini in schola 
cui Luisa Borussiae regina nomen dedit, tum per duodecim 
menses privatim instructa per annos 1903— 1909 Charlotten- 
burgii realem quae dicitur scholam adii quae nomen habet 
ab Imperatrice nostra Augusta-Victoria. Ibi anno 1909 ma- 
turitatis testimonium adepta per quater senos menses civis 
Almae Matris Berolinensis fui, ubi cum studiis philologicis 
et historicis, tum imprimis linguae Graecae discendae operam 
dedi. Tum mihi contigit ut anno 1910 ad plenam maturitatem 
impetrandam examen Graeco-Latinum quod adpellatur supe- 
rarem. Deinde anno 1911 Bonnam migravi a quo tempore 
imprimis studiis archaeologicis et philosophicis operam navayvi. 
Eodem anno Berolinum redux iterum per ter senos menses 
ila in urbe civibus Academicis adscripta fui. Anno 1918 
Halas me contuli, ubi usque ad hoe tempus studiis operam 
dedi, nisi quod bello exorto per ter senos menses in domo 
matris morata sum. Vere 1916 Halas reverti. 

Docuerunt me praecipue: 

Diels, Hirschfeld, Lehmann- Haupt, t Loeschke, Ed. Meyer, - 
Norden, W. Schulze, Simmel, de Wilamowitz-Moellendortt, 
Woelfflin Berolinenses; Brinckmann, Elter, T Loeschke, Ὁ Nissen, 
1 Solmsen Bonnenses; Kern, Menzer, Robert, de Stern, Weege, 
Wissowa Halenses. : 

Quibus omnibus viris doctissimis gratias ago quam maxi- 
mas. Carolo Robert vero quantum debeam verbis satis ex- 
primere nequeo, sed per totam vitam gratam me praestituram 
esse voveo. 


